LIVIU LUCACI NOSTALGICII CĂLĂTORI Câştigătoare a concursului UNITER Cea mai bună piesă românească a anului 2012 La această ediţie, au mai fost nominalizate în Selecţia finală Răpitor de Radu Macrinici Zăpadă de Adriana Gurău Concursul, Premiul şi editarea volumului se desfăşoară sub egida şi cu sprijinul CASEI REGALE A ROMÂNIEI Editura UNITEXT Coperta: DAN STANCIU Redactor: ELENA POPESCU © Editura UNITEXT, Bucureşti 2013 ISBN: 978-973-8129-59-7 Colecţia PIESE NOI Seria DRAMATURGI ROMÂNI LIVIU LUCACI TEATRU NOSTALGICII CĂLĂTORI Editura UNITEXT Bucureşti, 2013 PERSONAJELE: Ionescu, între două vârste Soţia lui Ionescu, aceeaşi vârstă Mătuşa lui Ionescu, imemorială Funcţionarul de la primărie Preşedintele Cei din valiză Cei din cor O cameră într-un apartament de închiriat dintr-un mare oraş european Apartamentul arată banal, mobila e ieftină, ferestrele sunt neobişnuit de mari şi dau către o piaţă celebră Să zicem Plaza del Sol sau Place Vendome sau o alta de aceeaşi importanţă Pe parcursul piesei, cum Ionescu de mută din loc în loc, se vor putea vedea prin ferestre imagini cu monumente celebre, cum ar fi Colosseumul, Arcul de Triumf din Paris, Big Ben, Turnul din Pisa, etc La începutul piesei, Ionescu priveşte în jur preocupat, eventual pe fereastră, cumva derutat, ca şi cum nu ar şti cum să reacţioneze la ce i se întâmplă E îmbrăcat într-un costum de funcţionar care îi stă un pic caraghios Soţia lui Ionescu trebăluieşte prin apartament şi îşi cicăleşte soţul Tabloul I Scena I SOŢIA: Of, iar s-a îngreunat Mereu se întâmplă aşa La început, când sosim, e uşoară ca un fulg, şi după câteva săptămâni poftim (încearcă să o ridice, icnind) Imposibil să o mai ridici E grea ca un bolovan IONESCU (distrat, privind pe fereastră): Cine? SOŢIA (înciudată, arătând valiza): Valiza, cine? Te uiţi la ea, e goală Goală puşcă De fiecare dată când ne instalăm într-un oraş nou, am grijă să scot totul din ea Şi, la scurt timp după ce ne mutăm, se face ca un pietroi Nu mai e chip să o mişti IONESCU (uimit): Valiza? Cum aşa? E prima oară când aud asta SOŢIA: Prima oară! Sigur că da Pe mine cine mă ascultă? Trăncănesc ca o nebună de una singură Ţi-am spus-o de o mie de ori până acum IONESCU: Bine, draga mea Las-o acolo Am să mă ocup de ea mai târziu SOŢIA (continuând să peroreze): Bineînţeles, tu n-ai urechi pentru banalităţi, pentru meschinării, pentru detaliile sordide ale vieţii Tu nu bagi de seamă nimic din ce ni se întâmplă Visezi, trăieşti cu capul în nori, te gândeşti la ale tale şi toate cad în spinarea mea IONESCU (vădit stânjenit de reproşurile ei): Îţi promit, mă ocup Imediat ce-mi fac timp SOŢIA (trebăluind în continuare): Te scoli, mănânci micul dejun pe care ţi-l pregătesc, te îmbraci cu hainele pe care ţi le-am pregătit de cu seară şi pleci la serviciu După-amiaza te întorci, asta când nu te uită Dumnezeu prin vreun parc cu ochii la privelişte, vii acasă şi te zgâieşti pe fereastră Ce o fi aşa extraordinar de văzut? IONESCU (emoţionat ca un copil): Nu mă pot stăpâni E destul să arunc o privire ca să-mi pierd capul SOŢIA (geloasă, deodată): Cine? Cine te lasă cu gura căscată? IONESCU (uşor exaltat, privind pe fereastră): Ana, tu nu le vezi? Monumentele pieţele catedralele Culorile tari ale zilei strălucirea cupolelor poleite la amiază de razele soarelui amurgul luminile ameţitoare care răsar atunci când se lasă întunericul Freamătul mulţimii care vine din toate colţurile lumii ca să le vadă Eu oricât m-aş uita la ele tot parcă le văd prima dată Şi sunt la fel de uluit, Ana Uluit că există şi emoţionat că se află aici, la câţiva paşi de mine SOŢIA (închide fereastra şi trage perdelele): Nebunia asta a ta ne aduce numai belele Eşti lacom Lacom ca un copil care înfulecă până i se apleacă Nu ai limită Nu te mai saturi de atâta privit (Pufneşte) Pfff! Pieţe monumente catedrale ruine (răbufnind) pietroaie! Ce găseşti tu aşa de extraordinar la ele? Acasă, în ţară, trăgeam de tine să mergi undeva Stăteai cu nasul în cărţi Iar acum, de când batem străinătatea, te-a apucat strechea cu monumentele, pieţele, catedralele, dracu să le ia IONESCU (exaltat): Nu ştiu cum să-ţi explic, draga mea Acasă, le admiram în fotografii, citeam despre ele în cărţile de călătorie Mă mulţumeam să le ştiu locuind în albume Abia de când am ajuns să le pot vedea, îmi dau seama că eu nu credeam cu adevărat că ele există De când suntem aici, parcă trăiesc într-un vis SOŢIA: Visul ăsta al tău ne arde la buzunar Mereu când ne mutăm într-un oraş nou, închiriem un apartament care să aibă privelişte Dacă nu dăm cu nasul de Arcul de Triumf, atunci trebuie să fie musai Place Vendome la o aruncătură de băţ, sau mohorâtul ăla de Big Ben, sau Piaţa San Marco cu damful ei insuportabil de găinaţ de porumbel, sau trăsnita aia de Sagrada Familia care zici că a fost făcută din îngheţată topită Mereu, în fiecare ţară, în fiecare oraş, ne proţăpim în buricul târgului, fix acolo unde e chiria mai usturătoare Şi asta doar ca să te poţi tu zgâi pe fereastră la câte un mastodont din ăsta celebru Degeaba socotesc fiecare bănuţ cheltuit, de ajungem să ne uităm şi ce bagă copilul în gură, dacă noi aruncăm de fiecare dată banii pe câte o locaţie simandicoasă care ne lasă faliţi De ce nu putem şi noi o dată măcar să locuim undeva la periferie? De ce trebuie să ţinem mereu coada sus? Înţelege că ne-ar costa jumătate şi, la sfârşitul lunii, am rămâne şi noi cu ceva gologani Fii şi tu rezonabil o dată! IONESCU (neputincios): Aş vrea, îţi jur că mă gândesc la asta dar dar nu sunt în stare SOŢIA: În loc să te plângi, ai face mai bine să te ocupi de vizitatori Iar e plin locul de ei IONESCU (şocat): Cum? Cum aşa? SOŢIA:: Da, da, nu te mira Doar ştii că asta se întâmplă de fiecare dată De ce suntem nevoiţi să plecăm? De ce schimbăm mereu locul ca nişte nomazi? Nu din pricina lor? Îţi spun că au apărut iar Pe doi dintre ei i-am auzit în dormitor adineauri Trăncăneau în gura mare la patul copilului Mi-a fost teamă că o să-l trezească Abia am reuşit să-i alung de acolo IONESCU: Vizitatori? Cine sunt? SOŢIA: Nu mă mai întreba cu aerul ăsta de căzut din lună, că iau foc Parcă n-ai şti Cei care ne năpădesc apartamentul la câteva luni după ce ne mutăm Cei care ne fac viaţa amară, urmărindu-ne peste tot Cum află că ne-am instalat, şi dau năvală IONESCU: Dar suntem aici doar de câteva săptămâni SOŢIA: Trei, mai precis IONESCU: Şi deja ? SOŢIA: Închipuie-ţi Nu mai face mutra asta de viţel la poarta nouă Dracu ştie cum reuşeşti tu să te uimeşti iar şi iar de un lucru care s-a mai petrecut de atâtea ori! IONESCU: Încerc să înţeleg SOŢIA: Nu încerca Pricepe odată Invazia e în toi De câteva zile îi simt În baie, se şterg cu prosoapele noastre, ziua ne răscolesc prin lucruri, noaptea mănâncă bomboanele copilului Lasă pete pe faţa de masă, pe geam, pe pahare, uită robinetul deschis, folosesc telefonul în lipsa noastră, ba ieri am simţit şi o mână pe fund, cum s-a mai întâmplat şi tu nu m-ai crezut când ţi-am spus Mă întreb dacă n-o fi acelaşi pervers care mă pipăia şi atunci IONESCU (indignat): Nu se poate Asta întrece măsura SOŢIA: La cât eşti tu de dispus să-ţi aperi soţia, miră-te că nu ţi-am umplut până acum casa de bastarzi făcuţi cu arătările astea Până azi au avut atâta bun-simţ încât să-şi ţină gura Dar de acum s-au pus pe trăncănit Trebuie să faci ceva IONESCU: Desigur, scumpa mea (Pauză) Ce? SOŢIA: Pune-i cu botul pe labe, spune-le că nu admiţi să dea buzna pur şi simplu la noi în casă neinvitaţi Spune-le că de azi înainte nu mai sunt bineveniţi IONESCU (nesigur): Aşa o să fac SOŢIA (bănuitoare): Când? IONESCU: Imediat ce o să am timp SOŢIA: Dar ce ai de făcut? Ce te ţine ocupat? IONESCU: Nu ştiu Sunt neliniştit, nesigur pe mine Toate schimbările astea, oraşele, ţările noi Tu ştii că eu nu am vrut să plecăm de acasă Tu ai hotărât că aşa e mai bine SOŢIA: Ce era să facem? Că doar nu de bine am plecat Am socotit împreună că aici, în Occident, ai fi mai bine plătit În ţară munceai pe nimic, zi şi noapte, umilit şi fără să primeşti vreo recunoştinţă pentru eforturile tale IONESCU: Da, dar eu iubeam munca mea colegii, prietenii, mă simţeam bine acolo SOŢIA: Bine Erai un coate-goale care se spetea ca să-i îmbogăţească pe alţii Aici măcar eşti plătit cum se cuvine IONESCU (slab): Da, dar uite ce păţim de când am plecat (arătând în jur cu teamă, spre valiză şi spre camerele apartamentului, cu trimitere la ''vizitatori'', de parcă n-ar vrea să fie văzut) SOŢIA: Trebuie să fii ferm Ca mine Să pui piciorul în prag În definitiv, ei nu există Nu-i vezi Sunt nişte prăpădite de spectre clevetitoare care se ţin după noi Dacă suntem suficient de hotărâţi, îi dăm pe uşă afară Să se ducă de unde au venit IONESCU (nesigur): Şi cum facem asta? SOŢIA (ridică din umeri neputincioasă şi furioasă în acelaşi timp): Tu eşti bărbat Tu trebuie să opreşti invazia Dacă nu vrei să ne năpădească de tot (Ea iese) Ionescu dă să iasă, ezită, se uită în jur de parcă s-ar asigura că nu e urmărit, apoi se uită spre valiză Nu ştie dacă e bine să o atingă Curiozitatea învinge şi Ionescu deschide un pic capacul cât să vadă înăuntru Din valiză, dând capacul violent la o parte, iese o femeie în vârstă, cam străvezie la faţă, îmbrăcată ca din altă epocă şi cu o coafură ciudată întreaga ei înfăţişare, deşi umilă, păstrează o oarecare nobleţe Femeia, mătuşa lui Ionescu, sare pe marginea valizei ca un hopa mitică, picioarele rămânându-i înăuntru E plină de vervă, în mod evident mulţumită de ce i se întâmplă Eventual, mătuşa are o pipă în gură din care trage din când în când Scena II MĂTUŞA: Ce-i, nepoate? Nu te bucuri că mă vezi? IONESCU (emoţionat, priveşte în jur încurcat, parcă ar vrea să o bage la loc în valiză): MĂTUŞA: Urează-mi bine ai venit! IONESCU (slab): Bine ai venit, mătuşă MĂTUŞA (autoritară ca un sergent, dar cu un pic de maliţie): Mă bucur că te văd IONESCU: Mă bucur că te văd MĂTUŞA: Arăţi minunat, ca totdeauna IONESCU (repetând automat, se şterge cu o batistă mare, albă): Arăţi minu Haide, mătuşă, termină cu glumele dumitale, că pe mine mă trec năduşelile Mătuşa râde cu poftă, ca de o glumă reuşită, până se îneacă şi dă într-o tuse măgărească Se potoleşte într-un târziu, El încearcă să-i înăbuşe tusea cu batista Mătuşa se zbate să n-o sufoce MĂTUŞA: Ia laba, nepoate Ce, vrei să mă sufoci? IONESCU (tulburat că mătuşa ar putea să creadă că a vrut să-ifacă rău): Eu Doamne , mătuşă, cum poţi să crezi ? (Speriat) Mi-era teamă să nu audă că eşti aici MĂTUŞA (horcăie, tuşeşte, până se potoleşte): Haide, nepoate, ia aer Nu ştii de glumă? Am rămas cu o tuse păcătoasă de când şedeaţi la Veneţia Umezeala lagunei nu mi-a priit Şi apoi nu te ştiu eu de om generos? IONESCU (încurcat): generos MĂTUŞA: Mereu ai găsit loc şi pentru alţii în inimioara ta Tu nu eşti un încuiat (arată spre camera unde se află Ea) ca aia IONESCU: Mătuşă, te rog, e soţia mea şi o iubesc MĂTUŞA: Asta e problema ta Iubeşti pe toată lumea IONESCU (năuc): Cum adică? MĂTUŞA: De aici necazurile tale şi norocul nostru Fără tine, cu cine am fi călătorit? IONESCU (Pierdut): De ce eu? De ce cu mine? MĂTUŞA: În ciuda mutrei tale de şoarece de bibliotecă, ai suflet mare Fără tine, cum altfel? IONESCU: Ce mutră am? Şoarece MĂTUŞA (fără să-l asculte, trage din pipă): Cât am fost în viaţă, am visat să văd Europa, Occidentul, să călătoresc Nu mi-a ieşit La vremea mea am prins două molime, un război balcanic, unul mondial, nu mai ştiu câte secete şi un număr incalculabil de crize La şaisprezece ani m-am măritat fără dragoste şi am turnat unsprezece copii Una peste alta, cam aşa mi s-a scurs timpul Când să mai călătoresc? IONESCU: Bine, şi eu? Cum mine cum rămâne? Am şi eu dreptul la viaţa mea, nu? MĂTUŞA: Bineînţeles Iar noi, cei care călătorim cu tine îţi urăm tot binele din lume IONESCU (arătând cu teamă spre valiza deschisă): Cine mai e acolo? MĂTUŞA ( face recensământul, atentă să nu uite pe cineva, privind în valiză ca printr-o lucarnă): Păi, s-au cam adunat Văr-tu ăla ciung, Radu, din partea maică-tii, cu nespălata de nevastă-sa IONESCU (cu reproş): Mătuşă MĂTUŞA (continuând): Silvia, vecina ta de la opt, de când stăteai în Militari, aia lungă ca o prăjină care umblă tot timpul răcită IONESCU: Silvia? Şi ea e aici? Doamne MĂTUŞA: apoi e nenea Vasile IONESCU (excedat): Nenea Vasile? Nu se poate Îmi promisese că se întoarce acasă şi mă lasă în pace MĂTUŞA: Nu-l ştii ce băgăreţ e? Scapă de el dacă poţi Am încercat să-l pierdem pe străzi, că îşi cam trage un picior Am zis că dacă facem pasul mare rămâne în urmă Ţi-ai găsit Guraliv cum e, mereu găseşte drumul înapoi, ghidat de vreun poliţai Că ăştia de pe aici sunt tare politicoşi Nu ca ăia de acasă, care mai bine te umflă decât să te ajute IONESCU: Şi cine mai e? MĂTUŞA: Să ţi-i înşir chiar pe toţi, nepoate? Îţi faci sânge rău Bine, dacă insişti (Privind în valiză) Vecini cu nemiluita, rude sărace de care n-ai auzit dar au auzit ele de tine, prieteni, amici, uite chiar acum te salută unul Ciprian, colegul tău dintr-a şaptea, roşcovanul care a dat colţul în urma unei apendicite, sunt şi câţiva duşmani, pe ăştia îi aud noaptea cum te bârfesc, două-trei iubite neconsolate şi răpuse de lipsuri, străbunicii tăi dinspre tată în păr, stră-stră-străbunicii tăi dinspre mamă, din partea Moldovei, echipaţi cu iţari şi duhnind a brânză de oaie, un grup de polonezi căzuţi pe frontul rusesc care pălăvrăgesc între ei toată ziua şi se ţin departe de restul, un necunoscut cu nasul mare ce strănută mereu, lume mai bună, lume mai proastă, gaşcă, popor IONESCU (siderat de ce aude): Ciprian, polonezi, străbunici, brânză de oaie ? Cum au ajuns cu toţi aici? (Moale) Sunt pierdut MĂTUŞA: Ce să zic? E încăpătoare valiza Toţi care au avut dor de ducă, chef de aventură şi nostalgie după ce n-au apucat să trăiască s-au aciuiat în buzunarul ăsta de piele IONESCU: Ce caută? Ce vor? MĂTUŞA: Parcă n-ai şti? Le dă ghes inima să vadă şi ei lumea Cât au trăit n-au avut vreme Sau le-au lipsit mijloacele, sau vremurile au fost vitrege, sau au avut firul vieţii cam scurt Unii au avut ghinion cu războaiele, că s-au cam ţinut lanţ Alţii cu dictaturile, că nici de astea nu am dus lipsă O parte au auzit din poveşti despre minunile aflate în lumea civilizată, cum umblă zvonul, şi ce şi-au zis: măcar pe lumea ailaltă să deschidem şi noi ochii Şi mai sunt unii care atunci când erau în viaţă şi aveau bani şi timp să călătorească, n-au primit viză Ăştia-s cei mai nefericiţi Şi-au dus viaţa privind peste gard Când n-au mai suportat, au sărit pârleazul şi au sfârşit seceraţi de gloanţe sau înecaţi de ape Ce să zic? Popor amărât, vieţi netrăite, vise sugrumate de necazuri IONESCU: Bine dar, de ce eu? De ce cu mine? MĂTUŞA: Ce voiai? Să ne legăm de vreun mohorât care nu se uită în jur? (Mătuşa îl priveşte atentă, oftează, ca atunci când ai de-a face cu un copil îndărătnic, trage aer şi începe interogatoriul): Tu de ce ai plecat de acasă? IONESCU (moale, nu prea vrea să răspundă, ştiind ce-l aşteaptă): Ne descurcam greu aveam un copil am plecat din ţară ca să primesc, cum zice Ana, ceea ce merit pentru munca pe care o fac MĂTUŞA: Doar atât? IONESCU (laş, se apără): Eu n-am vrut să plec Mi-era bine acolo MĂTUŞA: Câteodată trebuie să ieşi din vizuină ca să vezi lumina Doar tu ne-ai învăţat asta IONESCU: Eu? Când v-am spus asta? MĂTUŞA: Tu ne-ai învăţat să privim (Trage perdelele închise înainte de Ana şi îl invită să privească afară) Ce vezi? Ionescu se întoarce cu spatele, acoperindu-şi ochii MĂTUŞA: Nu fi copil Ce vezi? Ionescu se întoarce cu greu, la îndemnurile ei repetate, ca şi când s-ar teme de ce se va petrece cu el când o să se uite pe fereastră IONESCU: Plouă E întuneric şi plouă mărunt MĂTUŞA: Uită-te mai atent IONESCU (incomodat de insistenţa mătuşii, turuie, încercând să scape): Semafoare, culori, trafic, înghesuială, agenţi la plimbare, fete de şcoală MĂTUŞA (nemulţumită): Priveşte mai bine Ce vezi? IONESCU: mulţime de oameni cu umbrele în piaţă se întorc de la serviciu, stau de vorbă între ei MĂTUŞA (severă): Ce văd ei? La ce se uită oamenii ăştia din piaţă? IONESCU (nesigur la început, îşi găseşti greu cuvintele; apoi ele curg, alcătuind imagini, într-un şuvoi care îi dă o stare de exaltare) oamenii privesc la turnuri de piatră în care atârnă clopote mari MĂTUŞA: Bravo, în sfârşit IONESCU: iar deasupra lor e o cupolă aurită, boltită ca o caschetă de militar cupola luceşte în ploaie MĂTUŞA: Continuă, continuă IONESCU: mai văd statui înalte, murdare de găinaţ, ridicate pe turnuri statui susţinute de brâuri de piatră înlănţuite de muşchi din piatră veche, înverzită de vreme mai văd încordare de piatră şi îndrăzneală mai văd (uşor-uşor, se inflamează) statuile parcă urcă spre cer, da MĂTUŞA: Aşa, aşa, mai departe Spune ce vezi IONESCU: Văd frumuseţe înjur, văd cum statuile zboară uşoare spre cer cu clopotele atârnate de gâtul lor ca nişte coliere văd gânduri mari materializate în piatră, şi armonie o, Doamne, e atâta armonie şi frumuseţe în jur, neînchipuită frumuseţe care ne înconjoară o văd limpede acum frumuseţea mă umple, nu mai încape în mine MĂTUŞA: Spune ce simţi Cum te simţi văzând toate astea? IONESCU (uimit, privindu-şi corpul): Mă întind, mă extind, mă umplu, mă umflu MĂTUŞA: Aşa, aşa Zi înainte IONESCU: Simt cum braţele îmi cresc, tălpile picioarelor se lăţesc, pieptul mi se bombează, oasele pârâie, extremităţile îmi trosnesc şi se întind frumuseţea din jur îmi dă ghes trupul meu a devenit neîncăpător pentru ea MĂTUŞA: Creşti, creşti E bine acum, eşti din nou ca un copil IONESCU: Simt o bucurie imensă care se varsă în mine O bucurie fără pereche mă inundă pe dinăuntru statuile se înalţă, fac piruete prin aer, pieţele, picăturile de ploaie sunt lacrimi căzute din cer, acum văd, venite să facă lucrurile să strălucească Şi în timpul acesta mă umplu, mă umflu, ca un aluat MĂTUŞA: Se umflă ca un aluat E bine, e iarăşi copil Creşte pe dinăuntru IONESCU: Hainele trosnesc pe la încheieturi de atâta frumuseţe, îmi rămân mici Viaţa mea dinainte rămâne în urmă, neîncăpătoare şi strâmtă acum ca o haină ce mi-a rămas mică Văd cu alţi ochi ca la începuturi văd până departe, în adânc MĂTUŞA: Ce vezi acum? IONESCU: Văd lucrurile ca la începuturi, curate, scârţâind de noi ce sunt, frumoase ca nişte ouă de aur, rotindu-se în jurul meu le pipăi cu limba, le gust, simt nevoia să le dau nume MĂTUŞA: Nu te opri Dă nume lucrurilor, dacă simţi nevoia s-o faci (Către valiză, ca şi cum ar fi ascultată de acolo) Trece prin faza cu numele, mai aveţi răbdare puţin IONESCU ( aiurează): Simt nevoia să-i spun ferestrei fereastră, scaunului scaun, maşinii de tuns iarbă maşină de tuns iarbă, să numesc sentimentele, să le pun nume munţilor, să denumesc apele, cascadele şi izvoarele, animalele mării şi creaturile aerului Of, Doamne, câtă treabă e de făcut, câtă noutate în jur , iar eu eu sunt aşa obosit MĂTUŞA: Numeşte lucrurile, dacă ai nevoie, nu te opri (Către cei din valiză, care se pare că şi-au pierdut răbdarea şi o trag de picioare pe mătuşă) E obosit, aiurează Acuşi se opreşte, nu mai rezistă Puţină răbdare IONESCU: Ochii mi s-au mărit MĂTUŞA (examinându-i irişii, ca la doctor): S-au dilatat, aşa e se măresc continuu, vezi mai clar acum IONESCU: da, s-au mărit sunt ca două mingi gonflabile care s-au lipit de pielea lucrurilor MĂTUŞA: Ce simţi? Spune-mi ce simţi IONESCU (extenuat, înmuiat de efort) : Simt că nu mai am nevoie să numesc lucrurile nu, nu sunt lipit de ele, în sfârşit le miros, le gust, nu mai am corp sunt cufundat într-un acvariu uriaş, iar lucrurile înoată lent pe lângă mine, enorme, grave şi blânde ca nişte balene albastre înoată mă ating uşor cu pielea lor catifelată, mă dezmiardă ca pe un tovarăş al lor MĂTUŞA (îl mângâie ca o bunică, ţinându-i capul lapieptul ei): Aşa, linişteşte-te Închide ochii şi bucură-te în voie de frumuseţea lor tainică IONESCU: Mă bucur mă bucur mă las în voia lor le ascult muzica o cântă în adânc Buuu-Buuu (Ionescu scoate sunete grave şi lungi, asemănătoare cu cele ale balenelor), se rotesc în jurul meu ca nişte balene albastre graţioase şi grave (închide ochii) MĂTUŞA: Şşşt înoată cu ele, nu te teme Cufundă-te împreună cu ele Din valiză apar mâini care o trag tare de data asta pe mătuşă de picioare MĂTUŞA (către cei din valiză): Şşt, nu e momentul Lăsaţi-mă în pace Aveţi răbdare Mâinile din valiză nu se lasă şi continuă să o tragă de picioare şi să-i întindă mătuşii o listă scrisă pe o foaie de ziar, sau chiar pe hârtie de ambalaj Mătuşa nu prea vrea să ia lista, dar n-are de ales In timpul acesta Ionescu doarme dus, eventual sforăie mulţumit MĂTUŞA: Bine, bine Puteaţi să-l fi lăsat să se odihnească un pic, bietul de el Nu vedeţi cât e de obosit? Cei din valiză protestează, se agită, o înnebunesc pe mătuşă care dă din picioare să scape de mâinile care o apucă de jos MĂTUŞA: Ok, ok, îl trezesc Potoliţi-vă (Râde) Doar ştiţi că mă gâdil, nesuferiţilor Mătuşa îl bate pe umăr, El se trezeşte aiurit, ameţit Ii e greu să-şi dea seama de ce i s-a întâmplat Apoi îşi aminteşte de valiză şi de situaţia încurcată în care se află şi se ridică în capul oaselor IONESCU (amărât, depăşit de situaţie): Of, Doamne, ce o să mă fac? MĂTUŞA: Să te bucuri de viaţă Nu-ţi face griji pentru noi Tu deschide bine ochii, cât eşti tânăr şi în putere Am văzut eu o mulţime de puicuţe în oraş care abia aşteaptă să le dai bună ziua Numai că pe aici prin străinătăţuri e mai greu să distingi între o fufă care doarme sub poduri şi o studentă la arte Se îmbracă la fel Gagicile astea sunt ca un Kinder cu surprize: nu ştii ce e dedesubt până nu dai la o parte învelişul IONESCU: Mătuşă, sunt căsătorit MĂTUŞA (netulburată): Cu cine nu trebuie Crezi că dacă te-ai legat de bosumflată s-a isprăvit lumea? Şi apoi femeia, deşi strâmbă din nas şi stucheşte ca mâţa, e bucuroasă să afle că are un cocoş care dovedeşte şi alte surate Asta arată că e viril (Mătuşa face cu ochiul) IONESCU: Nu mă înţelegi, mătuşă Nimeni nu mă înţelege Nu mi-e mie gândul la asta Şi n-o cunoşti pe Ana Ar fi în stare să mă sfâşie şi pentru mai puţin MĂTUŞA: Eşti moale, băiete Primitor, cu suflet mare, dar moale Nu faci de erou IONESCU: Dar nu sunt şi nici nu vreau să fiu un erou MĂTUŞA: În felul tău fistichiu poate că eşti Un soi de Ulise contemporan care bate lumea cu pasul, cărându-i cu el în valiză pe cetăţenii Ithacăi cu gândul să le arate frumuseţile lumii pe care n-au avut ocazia să le cunoască câtă vreme au stat izolaţi pe insula lor IONESCU: Ce îndrugi tu acolo, mătuşă? Ce-i vocabularul ăsta la dumneata? MĂTUŞA: Spun şi eu ce am citit Pe când trăiam, nu aveam vreme să deschid cartea Mereu cu plozii în braţe şi cu foame în gât Dar acum, de când vieţuiesc în valiza asta laolaltă cu cărţoaiele pe care le porţi după tine, mi-au mai căzut şi mie ochii pe foi Habar n-aveam că scrie lucruri aşa interesante în ele (Ii întinde hârtia cu lista primită din valiză) Uite, ia IONESCU: Ce-i asta? (Realizând ce este, excedat) Iar? Nuuu MĂTUŞA: Ştiu, sunt nesuferiţi, insistenţi, dar n-am ce le face (Arătând spre hârtie): Ai lista aici Sper că le înţelegi scrisul Unchi-tu Albert vrea un lanţ de bicicletă Zice că i-e dor să dea o tură oraşului şi că ăla vechiu' i s-a stricat Mai zice că ţi-a scris asta într-un bilet pe care ţi l-a lăsat ieri în buzunar la sacou IONESCU: I-am spus de sute de ori că nu mai suport să găsesc bileţele prin buzunare MĂTUŞA (fără să-i dea multă atenţie, privind lista): ţaţa Floarea te roagă pentru o eşarfă violet care să i se potrivească la rochie polonezii vor, bineînţeles, votcă poloneză nenea Vasile cere gumă de mestecat , vezi tu aici ce vrea fiecare Iar gemenii Grama, ăia doi cu urechile străvezii ca nişte aripi de fluturi, îţi cer palete de ping-pong Vor să iasă în parc, cât eşti tu plecat la serviciu (Ii dă lista lui Ionescu; mândră) În ce mă priveşte, eu nu-ţi cer nimic IONESCU: Cum aşa? MĂTUŞA: Mi-am petrecut ieri o jumătate de zi într-un magazin de pantofi Am probat o mulţime (Ghiduşă) Ştii că asta e moartea mea IONESCU (îngrijorat): Ar fi cazul să te potoleşti O să te prindă MĂTUŞA (satisfăcută de ce a făcut): N-ai tu grijă Cine crezi că o să bage la zdup o arătare ca mine? IONESCU: Du-te, mătuşă Îmi plezneşte capul MĂTUŞA: Mă duc, mă duc IONESCU: Acum, că aţi dat năvală, or să apară iar inspectorii locativi să vadă câţi locuim în apartament Vecinii, deranjaţi de zgomotele şi de tropăiala voastră, or să facă reclamaţii la primărie, ca de fiecare dată MĂTUŞA: Păcat Îmi plăcea mirosul cafelei de aici, dimineaţa, pe la taverne Şi mă înnebunesc după pantofii muierilor IONESCU: Pleacă, mătuşă, şi lasă-mă MĂTUŞA: Plec, nepoate Am dispărut Şi nu te mai amărî atât Faci treabă bună, s-o ştii de la mine Mătuşa sare sprintenă în valiză, Ionescu se apropie prudent, închide capacul cu grijă, verifică încuietoarea, apoi ridică valiza fără probleme şi iese cu ea privind în jur Tabloul II Scena I Corul cetăţenilor vienezi indignaţi PRIMUL CETĂŢEAN: Nu se mai poate! AL DOILEA CETĂŢEAN: E inadmisibil! AL TREILEA CETĂŢEAN: De nesuportat! AL PATRULEA CETĂŢEAN: Trebuie luate măsuri Măsuri drastice şi imediate PRIMUL CETĂŢEAN: Măsuri fără precedent Neîntârziate! Nemaiîntâlnite! TOŢI: Măsuri! Măsuri! Trebuie urgent luate măsuri SONG (poatefi executat ca o bucată de muzică clasică, eventual vals, ca să amintească de Viena, dar şi în ritm de hip-hop, spre exemplu) COR: Ne respiră aerul, ne calcă iarba, ne miros florile, ne admiră monumentele, Se scaldă în apele noastre, se bronzează la soarele nostru vienez Cum se poate aşa ceva? E aerul nostru vienez! E iarba noastră vieneză! Sunt florile noastre vieneze! Ne năpădesc cu nostalgiile lor, cu amintirile lor, cu bunicii, mătuşile, unchii şi străbunicii lor preschimbaţi demult, acolo în ţară la ei, în pământ respectabil de flori, Ne invadează intimitatea, ne cântă cântecele, ne leagănă copii, ne şterg la cur babele, Ne visează visele, ne iubesc femeile, ne schimbă amintirile, ne umplu aerul de închipuiri Refren: Cine sunt ei? Sunt venetici! Străini! Emigranţi! Nedoriţi! Ne imită obiceiurile, apoi le preschimbă în aşa hal încât devin ale lor, Ne învaţă limba aşa de bine încât copii noştri învaţă de la ei să vorbească, Se îmbolnăvesc de bolile noastre şi pretind apoi că sunt ale lor, Cu fiecare zi care trece sunt aşa de tare asemenea nouă încât am ajuns să ne temem că noi suntem ei Refren: Cine sunt ei? Sunt venetici Străini Emigranţi Nedoriţi Dacă nu îi oprim, n-o să mai ştim care-s ai lor şi care ai noştri Încetaţi! Încetaţi! Încetaţi! Munciţi cât vreţi, dacă trebuie să vă câştigaţi existenţa, dar încetaţi să visaţi, să admiraţi, să priviţi, să vă uluiţi, să vă închipuiţi Încetaţi! Chiar acum! Încetaţi! Scena II Ionescu, funcţionarul locativ, apoi şi soţia lui Ionescu Ionescu, vădit intimidat de prezenţa funcţionarului, îl urmăreşte spăşit pe acesta făcând măsurători în apartament Când funcţionarul e cu spatele la valiză, cei dinăuntru ridică uşor capacul, scot capul sau ies pe jumătate, spre disperarea lui Ionescu, care le face semne să se ascundă Jocul acesta continuă pe toată scena, creând suspans şi efect comic FUNCŢIONARUL (măsurând cu pasul, adulmecând aerul în toate colţurile, făcând fotografii, verificând măsurătorile cu planul casei în mână; la subraţ are un dosar): Va- să-zică bun Acesta e apartamentul De când locuiţi aici? IONESCU: De o lună şi jumătate M-am mutat cu familia Eu, soţia mea, Ana şi copilul nostru cel mic E abia un prunc, n-a învăţat să vorbească FUNCŢIONARUL (socotind pe degete): Deci trei persoane cu totul Interesant Şi înainte unde aţi locuit? IONESCU (arătând dosarul): Aveţi acolo actele de şedere pe unde am stat FUNCŢIONARUL (examinând actele): Paris, Londra, Madrid, Lyon, Geneva, Lisabona, Florenţa IONESCU (parcă scuzându-se): Da Am fost în multe locuri Locuri minunate Locuri istorice Patrimoniul de frumuseţe al lumii, nu-i aşa, domnule funcţionar? Eu sunt sensibil la frumuseţe, vă mărturisesc FUNCŢIONARUL: Şi asta în doar câţiva ani Văd că nicăieri n-aţi stat mai mult de (citeşte hârtiile) patru luni, cea mai lungă şedere (Plescăie din buze) Ciudat, ciudat IONESCU: Aşa e Pare ciudat, dar nouă mie îmi place să călătoresc să văd locuri noi, să cunosc oameni FUNCŢIONARUL: Vecinii vorbesc despre dumneavoastră ca despre un om prietenos, corect, politicos, suspect de politicos chiar IONESCU: Ce să fac? Aşa am fost educat Să dau bună ziua când întâlnesc pe cineva să îl întreb dacă are nevoie de ajutor să ridic de jos hârtia aruncată de altul să trec strada împreună cu un vârstnic FUNCŢIONARUL: Da, da, da Ciudată şi aplecarea dumneavoastră pentru problemele altora Scrie în dosar, într-adevăr In timpul dialogului lor, doi-trei din cei care locuiesc în valiză pot ieşi tiptil, curioşi, ca să vadă ce fac Ionescu şi funcţionarul Ionescu trebuie să-i vadă pe cei din valiză şi să încerce să le contracareze mişcările Funcţionarul îi simte din când în când Cei din valiză pot fi oricât de obraznici Pot să-l gâdile pe funcţionar, să-i încurce foile, să-i pună coarne, să-i sufle în ureche Joc mut Cândfuncţionarul se deplasează prin încăpere, ei pot să-l urmeze, maimuţărindu-l, enervându-l IONESCU (pierdut): În do-do-dosar? Deja? Ce fel de dosar? Există un dosar al nostru al meu? FUNCŢIONARUL: Dar ce vă închipuiaţi? Sunteţi acum în lumea civilizată Avem reclamaţii (le arată) De la vecini Se plâng că liniştea le e tulburată de cei care locuiesc în apartament IONESCU: Re-reclamaţii? Cu privire la n-noi? Nu se poate FUNCŢIONARUL (ca un detectiv): Din apartamentul acesta se aud paşi Chiar şi când nu sunteţi acasă, am verificat IONESCU: Dar noi nu păşim Noi nu facem zgomot Soţia mea ce mai păşeşte, când face treabă prin casă Eu nu păşesc mai deloc Unde m-aş duce? Cum vin, îmi iau papucii şi mă aşez cât mai repede pe canapea sau în pat Noi suntem chiar foarte tăcuţi, vă asigur, ciudat de tăcuţi Iar copilul doarme noaptea, nu plânge în somn, nu urlă după suzetă E un copil educat, un copil european, soţia mea a avut mare grijă de asta FUNCŢIONARUL (neîncrezător): Şi totuşi se aud Paşi, mobile mutate în plină noapte, tropăituri de copii care bat mingea, joacă ping-pong, trompete, conversaţii în poloneză, scrie aici (citeşte din reclamaţii), chiar şi claxoane de bicicletă IONESCU (ştergându-se cu batista, pierdut): Imposibil Eu dorm buştean, iar copilul nu a învăţat încă să meargă Poate pisica să mai păşească Da, da, îmi aduc aminte acum, îşi mai muta farfurioara cu mâncare prin casă dintr-un loc în altul Ştiţi, o vreme am ţinut o pisică Dar am dat-o în cele din urmă Era cam zgomotoasă, ne-am gândit la vecini FUNCŢIONARUL (suspicios, îl examinează): Fără îndoială, sunteţi un caz IONESCU (neagă, transpiră, temându-se să nu fie deconspirat): Nicidecum, nicidecum FUNCŢIONARUL: Sunteţi sigur că aici locuiesc doar trei persoane? IONESCU: Dar cum altfel, domnule funcţionar locativ? Eu, soţia mea Ana şi copilul nostru cel mic Trei cu totul Poate câteodată cine ştie să mai treacă vreun prieten, ocazional dar asta se întâmplă rar, să zicem de sărbători FUNCŢIONARUL (ascultă atent): Nimic suspect, într-adevăr (Face câţiva paşi, aparent dezinteresat, apoi se întoarce brusc în loc, gata să cadă în nas, ca şi cum ar vrea să surprindă pe cineva care stă ascuns în spatele lui; cei din valiză, în spate, aceeaşi mişcare): Interesant Sunteţi un caz interesant IONESCU: Deloc Eu duc o existenţă mai degrabă banală Casă, serviciu, casă Mă plimb pe străzi, nu neg Dar nu beau, nu petrec vremea prin baruri, ies cu soţia şi cu copilul în cărucior, în week-end admirăm priveliştea, atâta tot nu merit ca autorităţile oraşului să se intereseze de mine FUNCŢIONARUL: Asta urmează să stabilim Există limite Există reguli ce trebuie respectate Noi, aici, nu ne jucăm cu regulile, domnule Ionescu (Cei din valiză tocmai ce au sărit în valiză şi au trântit capacul după ei Funcţionarul aude zgomotul şi se uită mai atent la valiza aşezată pe jos) IONESCU (prudent): E valiza mea Valiza de călătorie FUNCŢIONARUL: Înţeleg Pentru moment, e destul Voi înainta un raport cu privire la situaţia dumneavoastră IONESCU (speriat, bâlbâindu-se): Un ra-ra- raport? E nevoie? Despre ce si-si-situaţie vorbiţi? FUNCŢIONARUL: Nu putem să nu dăm curs reclamaţiilor, odată ce ele au fost întocmite IONESCU ( în timp ce îl conduce spre ieşire pe funcţionar) De-desigur, de-desigur Noi respectăm decizia autorităţilor, dar vă a-asigur că reclamaţiile sunt neîntemeiate Noi nu de-deranjăm pe nimeni, aşa am fost educaţi Ca existenţa noastră să nu supere prea ta-tare Să ne petrecem viaţa tăcuţi, discret, într-un co-colţ Să nu ieşim în evidenţă Ţin minte cum ne pre-preda la şcoală toate astea când eram micuţi, domnule funcţionar Iar noi învăţam foarte re-repede Funcţionarul, în drum spre ieşire, trece pe lângă valiză Dinăuntru iese un picior şi îi pune piedică Funcţionarul se împiedică, gata să cadă Il salvează Ionescu, prinzându-l în braţe IONESCU: Uşor, domnule funcţionar, v-am prins eu Stabilitatea dumneavoastră a-a- administrativă n-a fost pusă nici un moment în pe-pericol Funcţionarul se uită în jur, deranjat IONESCU: Nu vă faceţi probleme, domnule funcţionar, doar eu v-am văzut când v-aţi împiedicat FUNCŢIONARUL (nervos): La revedere, domnule Ne mai întâlnim noi IONESCU: Cu bine, şi aveţi grijă Oraşul are nevoie de funcţionari ca-ca-ca dumneavoastră Funcţionarul iese Scena III Ionescu singur, apoi mătuşa, ieşind din valiză IONESCU (amărât): S-a sfârşit Gata În două zile se întoarce cu decizia de evacuare şi va trebui să ne luăm tălpăşiţa Vom fi iarăşi pe drumuri MATUŞA (ieşind din valiză, pufăie din pipă): A plecat scrobitul ăla? Ducă-se dracului cu aritmetica lui IONESCU: Unde mă mai pot duce? Dacă veţi fi mereu pe urmele mele, voi fi alungat de peste tot MATUŞA: Nu ştiu cum poţi să-i suporţi pe inspectorii ăştia N-ai văzut ce mutră de peşte avea? Unul ca ăsta merita un şut în cur IONESCU (căinându-se): Of, Doamne, am trăit cum am putut, cum am fost învăţat Vieţuiam în mica mea lume cenuşie, cu capul în pământ, umilit, orb, surd la ce se întâmpla în jurul meu; astupându-mi urechile, amânându-mi nevoile, punându-mi ochelari de cal, minţindu-mă singur Ca să nu văd mizeria, m-am închis în mine Ca să rezist la minciună şi umilinţă, m-am îndopat cu isprăvile eroilor clasici Ca să mă păstrez om, m-am întors pe dos ca un cojoc, cu lăuntrul afară şi exteriorul pe dinăuntru M-am antrenat să nu simt, să nu pricep, ca să nu sufăr prea mult Ca o cârtiţă, ca un liliac, ca un orbete, m-am cufundat în întuneric din proprie voinţă, convins că fericirea nu era pentru mine Mă născusem de partea greşită a zidului Nu trăiam, săvârşeam un suicid programat MĂTUŞA (netulburată, trăgând din pipă): Ai stat cu nasul în cărţi şi ai rumegat vise, băiete, asta ai făcut, ipocritule, fericitule IONESCU: Am visat ani la rând că trăiesc şi am refuzat să trăiesc, ca să pot visa în linişte MĂTUŞA: Felicitări Ai devenit campion la răsucit lucrurile Lumea s-a chircit în stomacul tău toată, iar maţele tale sunt acum autostrăzile lumii IONESCU: Ce aveam de aşteptat? Existenţa mea era sălcie şi fără rost, nu aveam ce spera Am ucis viitorul, convins că deznădejdea era hrana mea naturală MĂTUŞA: Te răsfăţai IONESCU: şi, în loc de catastrofa finală, după ce am ţinut ochii strânşi în faţa urâtului, hotărât să rezist, brusc am descoperit frumuseţea MĂTUŞA: Norocosule IONESCU: Oh, cum m-am simţit eu atunci! A fost ca o ploaie de vară ce mi-a răcorit sufletul Ce surpriză fantastică! Îl prinsesem pe Dumnezeu de un picior Izbutisem marea evadare Pe uşa din dos Dându-mi drumul pe tobogan, hotărât să dispar în haznaua istoriei, fusesem azvârlit în înalt Săream într-un picior de fericire, chiuiam, strigam ca un copil ce se îmbată de soare Ţipam de încântare MĂTUŞA: Ai făcut în scăldătoare când erai mic, ascultă la mine IONESCU: bineînţeles, mă bucuram în cea mai desăvâşită linişte Din precauţie, ca să nu afle nimeni despre isprava mea şi să râvnească la fericirea mea absolută, mi-am pus lacăt la gură Îmi eram suficient Rotund ca o minge Şi plănuisem, naivul de mine, să trăiesc aşa până la capătul vieţii MĂTUŞA: Până la capătul lumii Până la capătul gândurilor, până dincolo de marginea care le înghite pe toate ca o cascadă IONESCU: Aşa de tare mă umflasem, în urma reuşitei mele secrete, că simţeam cum stau să pleznească legăturile mele cu lumea Eram gata să mă desprind, ca un balon cu aer cald, ca o rachetă cu motoarele pornite, gata de lansare spre stele MĂTUŞA: Ai descoperit frumuseţea, de ce te plângi? Ai suferit un pic, e adevărat, ai renunţat la micile bucurii ale vieţii, ţi-ai pus costumul lui Oarecare, ţi-ai lipit pe frunte eticheta de Nimeni, toate astea ca să-ţi maschezi reuşita Marea ispravă: descoperirea strălucirii lăuntrice Norocosule, căcăciosule! Aveai ceva preţios de ascuns IONESCU: Apoi, zidurile micii mele lumi cenuşii au căzut pe neaşteptate şi am fost împins să călătoresc Nevasta, nevoile, copilul care urla după un viitor, m-au făcut să părăsesc cuibul unde cunoscusem fericirea anonimă MĂTUŞA: Ai ieşit în lume, singuraticule Ai ieşit la lumină Mulţumeşte vieţii că ai parte să călătoreşti, să inhalezi frumuseţea la care altădată visai cu fruntea lipită de gratii IONESCU: Şi ce descopăr acum, când în sfârşit pot să mă bucur în voie? Că fiecare lume nouă e un exil, că fiecare Columb e un refugiat? MĂTUŞA: Fiecare libertate câştigată lasă o închisoare în urmă, nu uita asta IONESCU: Odată ce am câştigat libertatea, mi-am pierdut patria şi am devenit un nomad MĂTUŞA: Visele tale, rumegate atâţia ani, te fac să umbli de colo-colo, prefăcutule, fericitule Hoinăreşti pe urmele închipuirilor tale, ele îşi cer tributul acum Eşti arheologul propriilor născociri, ce-ţi puteai dori mai mult? IONESCU: Nicăieri nu va fi ca acasă Mă simţeam bine, cumva, în mica mea lume cenuşie MĂTUŞA (nnemiloasă, precisă): Lumea pe care o urai din răsputeri, îţi amintesc Asta o uiţi, o dai la spate, faptul că ani de zile te simţeai ca un cadavru viu ce se târăşte pe pământ cu gândul la moartea fără glorie ce-l aşteaptă la capătul unei existenţe lipsite de rost IONESCU: Uram, într-adevăr, lumea asta a mea O uram din tot sufletul MĂTUŞA: Ura asta avea şi avantaje Nu cunoşteai îndoiala Te păstrai întreg Ca o nucă Întreg şi inexpugnabil IONESCU: Dar cel puţin în lumea mea cenuşie şi mică aveam linişte şi siguranţa zilei de mâine MĂTUŞA: Liniştea era pacea mormântului Unica certitudine era că ziua ce vine va fi identică cu cea care a trecut, aliniindu-se unui nesfârşit număr şir de zile anonime, trăite cu capul plecat şi cu gustul sălciu al inutilităţii pe limbă IONESCU: Am obosit de atâta hălăduit Simt nevoia să mă odihnesc Iar frumuseţea asta din jur, ce rost are ea dacă o văd numai eu? MĂTUŞA: Şi noi, nepoate? Nu uita că mai suntem şi noi pe aici IONESCU (excedat): În definitiv, voi cine sunteţi? O adunătură de spectre, o mână de rătăciţi, pierduţi printre rotiţele istoriei, un pumn de rumeguş al vremurilor, şpan, pleavă, resturi de existenţe neîmplinite Nişte biete închipuiri care locuiesc înghesuite în mintea mea obosită MĂTUŞA: Nepoate, te ia gura pe dinainte şi spui prostii Nu uita că cei din valiză te aud IONESCU (la capătul puterilor, spre valiza deschisă, lamentându-se): Lăsaţi-mă în pace, din suflet vă rog Coborâţi din vagoane Căutaţi-vă alt vehicul de călătorie Iertaţi-mi neputinţa, iertaţi-mă dacă v-am jignit cu ceva Oboseala din mine e vinovată Părăsiţi gloaba, înainte să vă lase în drum Pe scenă cad, aruncate din valiză, o mulţime de obiecte, ca dintr-o fântână arteziană La început, câte unul, apoi, gradat, tot mai multe, sfârşind într-o ploaie de obiecte ce acoperă scena şi pe Ionescu In general sunt vechituri, fotografii de familie, articole de îmbrăcăminte sau încălţări ale celor ce locuiesc în valiză, mingi de ping-pong, batiste, claxoane de bicicletă, scrisori de admiraţie trimise către Ionescu pentru efortul lui, ba chiar şi un avion de hârtie făcut, evident, de o mână de copil Ionescu, la început, crede că ele sunt semnul iritării celor din valiză Apoi culege de pe jos scrisorile şi le citeşte, vede fotografiile semnate cu autograf şi cu dedicaţii pentru el şi înţelege La final, Ionescu plânge de fericire, adunând obiectele la piept, încercând să le cuprindă pe toate, să le vâre în el şi cerând iertare personajelor invizibile care i-au trimis aceste mesaje de recunoştinţă IONESCU (după ce cade primul obiect): Ce-i asta? Ce se întâmplă? Aruncă în mine? MĂTUŞA (netulburată, ridicând obiectul şi citind ceva scris pe el, eventual pe talpa unui pantof): E un mesaj Pentru tine, bănuiesc IONESCU (bănuitor, nu se apropie): Pentru mine? Ce vrea? E un atentat? Ca să mă pedepsească pentru că nu mai pot? Să se răzbune pe mine că mă lasă spinarea? Cade încă un obiect, poate două Ionescu se fereşte, speriat ca de bombe, acoperindu-şi capul IONESCU (mai alarmat): Uite, altul Şi încă unul dincolo Nu încetează să arunce MĂTUŞA (caldă): Tare eşti prost, măi nepoate IONESCU (plângăcios): Vorbeşte-le tu, mătuşă Explică-le frumos, pe limba lor, că nu le vreau răul Pur şi simplu sunt la capătul puterilor şi am nevoie de o pauză, de un moment de respiro, de o gură de aer Până şi eu pot obosi MĂTUŞA (amuzată): Vorbeşte-le tu Sunt gata să te asculte, nepoate Continuă să cadă obiecte, mai grele, mai uşoare Ionescu, într-un târziu, îndrăzneşte să atingă unul dintre ele, să zicem o scrisoare scrisă pe o foaie de ziar sau câteva vorbe scrise cu ruj pe o batistă Citeşte mesajul IONESCU (tulburat): E pentru mine, mătuşă MĂTUŞA (ironică): Ia citeşte ce scrie, nepoate IONESCU (uluit): „Mulţumesc", asta scrie, mătuşă Îmi mulţumeşte pentru găzduire şi îngăduinţă Semnează verişoara Adriana MĂTUŞA: Ce spui, nepoate? Parcă ziceai că te înjură IONESCU: Uite alta Zice aici că datorită mie a avut parte să-şi plimbe oasele în libertate E nenea Vasile MĂTUŞA: Ia auzi, băiete Să-ţi fie de bine Ionescu, din ce în ce mai mişcat şi entuziasmat de ce citeşte, aleargă prin scenă de colo-colo, descifrând mesajele cu voce tare IONESCU: Şi aici! Şi dincolo, şi dincoace, toate sunt pentru mine, mătuşă Tanti Marioara, cu copii şi soţul îmi urează noroc, ţaţa Veronica şi vecinii de pe palier se roagă pentru mine seară de seară Cineva scrie că mi-e recunoscător pentru că mi-am irosit timpul cu o mârţoagă bătrână ca unchiul Albert, e scrisul lui, mătuşă, îl recunosc Doamne Îmi mulţumesc şi mă roagă să-i iert pentru neajunsul de a-mi fi făcut viaţa amară Doamne, mătuşă, sunt fericit Am putut să ajut atâţia oameni (Sare de colo- colo, citind mesaje, cântând, chiuind) Nu voi, ci eu vă mulţumesc, nevăzuţii mei prieteni, amici, rude, duşmani, vecini, necunoscuţi Vă cer iertare că am fost meschin şi egoist, că v-am reproşat că v-aţi ţinut scai de mine Mă simt onorat să vă însoţesc în călătorie (Mătuşii) Îmi cresc puterile când văd că atâtea suflete chinuite m-au ales pe mine drept ghid (Celor din valiză) Eu vă sunt recunoscător, năpăstuiţilor Eu vă rămân dator, oropsiţilor, ghinioniştilor, invizibililor Mătuşă, de azi înainte nu mai sunt obosit Nu voi mai fi niciodată Pornesc bucuros, oricât de lung şi de anevoios va fi drumul, oricâte pericole şi dezamăgiri mă aşteaptă la capătul lui Drumul e casa mea, de aici înainte Cu atâta popor însetat de hoinăreală în bagaj, mă voi simţi acasă oriunde Prind aripi Osteneala se ridică de pe umerii mei De azi, lumea e patria mea! Să pornim fericiţi în exil, cu ochii larg deschişi ca să pătrundă lumina prin ei Cu sufletele pregătite, ca nişte cămări goale ce aşteaptă să fie umplute La drum, tovarăşii mei năpăstuiţi Pe întregul monolog, peste Ionescu plouă cu mici obiecte, scrisorele, desene pe bucăţele de ziar, batiste, ciorapi şi poşete, într-o cascadă a recunoştinţei care tinde să îl acopere, ca o zăpadă Ionescu sare, cântă, chiuie, se tăvăleşte prin grămada de obiecte Tabloul III Scena I Ionescu călătoreşte prin Europa, cu valiza în mână Sau poate fi un cufăr uriaş care îşi măreşte dimensiunile pe măsură ce Ionescu trece prin cât mai multe locuri Cufărul poate fi purtat în spinare, iar din el pot ieşi capete, membre, sau potfi proiectate chipuri de oameni din toate epocile, avizi să privească Se pot folosi proiecţii cu imagini din diverse oraşe europene Când Ionescu se hotărăşte să se oprească undeva, este întâmpinat de un grup de cetăţeni indignaţi, care îi barează drumul spre oraşul lor Scena II CETĂŢENII INDIGNAŢI: Mai departe! Mai departe! Aici nu aveţi ce căuta Toate locurile au fost ocupate Toate slujbele sunt date deja Ionescu pleacă mai departe, cu cufărul în spate, apoi vine iar către ei, acelaşi joc CORUL CETĂŢENILOR INDIGNAŢI (poate fi cântat, rostit în mai multe limbi; neapărat în spaniolă, engleză şi italiană): Se bronzează la soarele nostru, respiră aerul bunicilor noştri, ne miros florile, Cresc mai repede decât noi, învaţă mai iute la şcoală, aleargă mai repede la concursurile vieţii, N-aţi văzut ce bronzaţi sunt, ce nări mari au, cum adulmecă şi cum inhalează văzduhul? Ce piepturi uriaşe au şi ce femei arătoase? Sunt mai înalţi, mai puternici, mai flămânzi decât noi Sunt nişte barbari Dacă nu-i oprim vom fi pierduţi, vom învăţa de la ei limbi străine, vom mânca mâncărurile gătite de ei, sunt mai gustoase ce vrei?, Vom crede că ei suntem noi Şi atunci? Şi atunci noi noi cine vom fi? Cetăţenii vorbesc între ei, pe şoptite, cu ochii la Ionescu PRIMUL CETĂŢEAN: Aţi auzit? Turnul din Pisa s-a năruit S-au holbat la el în asemenea hal, încât în cele din urmă s-a prăbuşit AL DOILEA CETĂŢEAN: Aţi auzit? Turnul Eiffel nu mai străluceşte în soare De cât l-au fixat cu privirea Sunt nesătui Iau luciul obiectelor, parcă au şmirghel în privirile lor hămesite AL TREILEA CETĂŢEAN: Strică poleiala monumentelor înălţate de strămoşi într-o mie de ani de eforturi Ei sunt de vină pentru ruina civilizaţiei occidentale AL PATRULEA CETĂŢEAN: Se proţăpesc în faţa minunilor noastre, cască ochii la ele şi le fură toată lumina PRIMUL CETĂŢEAN: Le ştirbesc aura Le şterpelesc strălucirea, le mătuiesc AL DOILEA CETĂŢEAN: Şi le imprimă în suflet şi pleacă cu ele acasă După ce au trecut ei, vizitatorii, lucrurile sunt parcă mâncate de carii, parcă au trecut peste ele milenii şi un număr nesfârşit de anotimpuri PRIMUL CETĂŢEAN: Big Ben-ul şi-a înţepenit limbile, nu mai arată ora exactă Arcul de Triumf e căzut pe o rână AL TREILEA CETĂŢEAN: Invazia e în toi Trebuie opriţi AL PATRULEA CETĂŢEAN: Cu orice preţ PRIMUL CETĂŢEAN: Să lăsăm la o parte educaţia primită şi scrupulele care ne împiedică să ne apărăm Patria este în pericol Valorile noastre sunt însuşite de alţii Să punem dop acestei invazii AL DOILEA CETĂŢEAN: La dracu cu politically corectness AL TREILEA CETĂŢEAN: Să-i aruncăm peste ziduri AL PATRULEA CETĂŢEAN: Cât mai e timp Scena III Toate personajele din această scenă sunt invizibile Sunt cei din valiza lui Ionescu Noi îi putem doar auzi Sau vedea, eventual, printr-un efect de umbre chinezeşti, cu contururi enorme Sau, dacă e posibil tehnic, personajele pot rămâne invizibile, iar noi putem urmări obiectele mânuite de personaje cum se mişcă prin aer Desigur, decizia finală revine regizorului Iniţial, auzim zgomot de scaune trase pe podea, accese de tuse, cineva îşi suflă nadul în batistă, ca şi cum o mulţime de oameni se aşează la o şedinţă GLASUL MĂTUŞII: Ne-am adunat astăzi pentru (răstită, şi-a pierdut răbdarea) nene Vasile, ia-ţi mâna de pe fundul meu GLASUL LUI NENEA VASILE (prefăcut): Cine? Eu? Îmi căutam locul pardon (zgomot de scaune, chicotit) GLASUL MĂTUŞII: Da, da Îţi căutai locul Ne-am adunat aşadar pentru Cineva îşi suflă puternic nasul în batistă, acoperind-o pe mătuşă GLASUL MĂTUŞII(dojenitoare): Silvia iar eşti răcită? GLASUL SILVIEI(vorbeşte pe nas, asemenea cuiva care are guturai): Iertaţi-mă, doamnă, dar nu vedeţi în ce curent stăm? Ferestrele deschise mereu, zilnic pe drumuri GLASUL MĂTUŞII(aspră): Nu v-a obligat nimeni să porniţi în călătorie (Revenind la un ton cooperant) Chiar despre asta vreau să vorbim, dragii mei De asta ne-am adunat astăzi aici Ca să vorbim despre călătorie şi despre gazda noastră, Ionescu, cel care ne duce în spate cu atâta GLASUL LUI NENEA VASILE: Eu care ziceam că, odată ajuns în Occident, o să-şi cumpere o maşină tare Ăsta era visul meu O decapotabilă Iar el (trage unpârţ sonor) călătoreşte ca ţăranii cu transportul în comun GLASUL MĂTUŞII: Nene Vasile, te rog să te abţii de la măgării Te dau afară din sală GLASUL LUI NENEA VASILE: Pardon, nu reuşesc să mă ţin Bătrâneţea (Râde, convins că a făcut o glumă bună) GLASUL SILVIEI (pârâcioasă): Şi pe mine mă pipăie, doamnă Şi tot aşa zice, că nu se poate abţine (Indignată) E scandalos că suntem nevoiţi să călătorim cu indivizi ca el! GLASUL LUI NENEA VASILE (Silviei, libidinos): Bucăţică GLASUL SILVIEI: Bătrân libidinos! GLASUL LUI NENEA VASILE: Nu pot să-mi ţin mâinile departe de tine, frumuseţe GLASUL SILVIEI: Îl auziţi, doamnă? Se aud zgomote de scaune, ca şi cum cei doi s-ar angaja într-un conflict şi Silvia îl pocneşte cu poşeta Ceilalţi îi despart cu greu GLASUL MĂTUŞII: Gata, gata, potoliţi-vă! Nene Vasile! Silvia, lasă poşeta Toată lumea, treceţi la locurile voastre Silvia strănută furioasă, zgomot de scaune, chicotit, râsete, înjurături GLASUL MĂTUŞII: Ne-am adunat ca să discutăm serios situaţia în care se găseşte Ionescu Şi mai precis, felul în care am putem noi să îl ajutăm (Zgomot de mingi de ping-pong căzute pe jos, hârjoneală de copii care se încaieră; mătuşa urlă) Gemenii Grama, ieşiţi afară Acum! (Se aud paşii copiilor care ies în fugă, uşi trântite) Cine i-a lăsat şi pe ăştia înăuntru? (Bombăne) Needucaţi, răsfăţaţi GLASUL UNCHIULUI ALBERT (pedant, de modă veche): Eu, cum ajung într-un loc nou, dau o tură oraşului Cu bicicleta E tare frumos Nu se termină niciodată, oricât ai da roată (Mătuşii) Draga mea, să nu uiţi să-i mulţumeşti pentru lanţ lui Ionescu GLASUL MĂTUŞII: Desigur, unchiule Albert N-o să uit Măcar dumneata eşti mulţumit GLASUL UNCHIULUI ALBERT: Oh, aş putea să mă învârt o eternitate aşa, dând roată oraşului GLASUL LUI NENEA VASILE: Nu cobi S-ar putea să ţi se întâmple (Râde singur, mulţumit de glumă) GLASUL SILVIEI (naivă, sedusă de farmecul unchiului Albert): Într-adevăr, domnule Albert? Vă face aşa de mare plăcere? GLASUL UNCHIULUI ALBERT: Desigur, domnişoară Silvia N-aţi observat că drumul nu se sfârşeşte niciodată? Totdeauna capătul lui se îndepărtează de noi, oricât de mult am merge spre el GLASUL SILVIEI (uimită): Într-adevăr Nu m-am gândit niciodată GLASUL UNCHIULUI ALBERT: E uimitor, nu-i aşa? Şi mereu suntem la mijlocul drumului, cu nimic mai aproape de ţintă ca la început (Râde) Credeţi-mă, domnişoară, am constatat-o cu picioarele mele (Mătuşii) A, şi, te rog, draga mea, nu uita să-i aminteşti de mănuşi Am făcut bătături de la ghidon GLASUL MĂTUŞII (condescendentă): Am să vorbesc cu el, unchiule Albert GLASUL SILVIEI (în admiraţie pentru unchiul Albert): Câtă educaţie GLASUL UNCHIULUI ALBERT: Mă flataţi, domnişoară GLASUL UNUI POLONEZ (în poloneză, răcnind): Chcialbym pic wodke GLASUL MĂTUŞII: Ăsta ce vrea? GLASUL UNCHIULUI ALBERT: Un polonez După cum dă din mâini, cred că cere iar vodcă Poloneză, bineînţeles GLASUL MĂTUŞII: Naţionalişti sută-n sută Cum s-or fi nimerit şi ăştia cu noi, naiba ştie?! Şi fără translator GLASUL SILVIEI(melancolică): Se zice că bunica dinspre mamă a lui Ionescu ar fi întreţinut o legătură romantică cu un polonez GLASUL LUI NENEA VASILE: Bucăţică GLASUL SILVIEI(lui nenea Vasile): Nesimţit GLASUL MĂTUŞII: Să revenim Lui Ionescu îi e tot mai greu, iar noi ne-am cam înmulţit E un popor întreg în valiză GLASUL SILVIEI: La început, era suportabil Acum duhoarea îţi mută nasul Forfotă în sală GLASULUNCHIULUIALBERT: Într-adevăr S-ar putea regla câteva lucruri, dacă-mi permiteţi GLASUL MĂTUŞII: Propun să nu ne gândim numai la noi Ionescu e la capătul răbdării În valiză e un haos Listele de cumpărături au devenit kilometrice Toată lumea cere, strigă, pretinde şi nimeni nu se gândeşte la el (Forfotă în sală printre auditori) Da, da, ştiu Astăzi e zi de ieşit în oraş şi v-am promis că şedinţa nu va dura mult Strigăte de indignare ale Silviei, forfotă, chicoteli, râsete, zgomot de scaune, un şiroit de lichid ce se scurge pe podea GLASUL SILVIEI (plângăcioasă): Doamnă, nenea Vasile a făcut pipi pe el GLASUL LUI NENEA VASILE (hâtru, prefăcut neputincios): V-am zis că nu pot să mă ţin GLASUL SILVIEI (isterică): Cineva trebuie să şteargă pe jos Nu e posibil să trăim ca animalele GLASUL UNUI POLONEZ (strigă): Nie pijemy? Dlaczego nie pic? Do picia! GLASUL MĂTUŞII: Ăsta ce mai vrea iar? GLASUL UNCHIULUI ALBERT: Dacă-mi permiteţi, cred că tot de vodcă e vorba Zice că, fără o duşcă, el nu mai rezistă GLASUL MĂTUŞII (depăşită de situaţie): Of, la dracu Bine, plecaţi, plecaţi Şedinţa se amână Nene Vasile, să-ţi fie ruşine GLASUL LUI NENEA VASILE(indignat): Mie? Mă lasă vezica Nu rezist la vorbărie multă Strigăte în sală, bătăi de picioare în podea, hohote de râs incontrolabile GLASUL UNCHIULUI ALBERT (politicos): Vă sărut mâinile, doamnă Acum, vă rog să mă scuzaţi, pornesc la drum Nu pot irosi o zi aşa de frumoasă GLASUL MĂTUŞII: La revedere, unchiule Albert şi drum bun (Celorlalţi, furioasă) Iar ne-am dat în petec (Către sală) Să vă fie ruşine (Bombănind) Vodcă, mănuşi, decapotabilă Bandă de nerecunoscători rătăciţi nesătui inculţi Plecaţi, să nu vă mai văd plecaţi Zgomotele pe care le face o mulţime de oameni care pleacă; râsete, chicoteli, strănuturi, strigăte în poloneză (Do picia! Do picia!), discuţii în contradictoriu Zgomotele şi discuţiile se sting în depărtare Scena IV Ionescu şi Ana, soţia lui Ionescu, într-un mic apartament mai mult gol, cu ferestrele deschise Pe fereastră, de data asta în depărtare, se zăreşte un monument din cele enumerate la începutul piesei Ionescu, cu cufărul alături Ana întinde pe sfoară rufele spălate SOŢIA: Slavă Domnului că ne-au primit şi aici IONESCU: Ciudat De obicei, după trei zile apăreau cu actele de evacuare şi eram din nou pe drumuri De data asta e altfel SOŢIA: Poate avem noroc (Ii arată o cămaşă spălată) Poftim Iar ţi-au rămas hainele mici Prăpădim o groază de bani ca să-ţi luăm mereu altele noi În curând, o să trebuiască să te înfăşori în cearşafuri Sunt singurele care te mai cuprind Cheltuim cu tine mai mult decât pentru copil (îngrijorată) Ai observat că îi vin şi acum hăinuţele de anul trecut? Ce o fi cu el? IONESCU (obosit, dar nu descurajat): Cine ştie? Poate că refuză să crească până ce nu ne facem un rost SOŢIA (alarmată): O fi posibil? Şi o să avem un copil mic-mititel? Cât un degetar, sau chiar mai mic? Doamne fereşte-ne Şi ai văzut că nici nu vrea să vorbească? IONESCU: Poate nu s-a hotărât ce limbă să înveţe şi nu vrea să se trudească de două ori (Opotoleşte) N-ai grijă, femeie Fiecare îşi găseşte un rost pe măsura lui SOŢIA: În schimb, tu nu te opreşti Dai pe dinafară, ca un cozonac pus la dospit De unde atâta chef de crescut? IONESCU: Când mi-a fost vremea să cresc, n-am avut spor Acum am intrat în recuperări SOŢIA: Asta e grandomanie Luna trecută erai cu un cap mai înalt ca luna de dinainte şi cu două mai mare decât acum două luni În ritmul ăsta o să baţi toate recordurile şi oamenii au să fugă de noi ca de nişte ciudaţi Ce e cu tine? IONESCU: Nimic, Ana Doar că acum nu-mi mai feresc privirea de lucruri SOŢIA: Vorbeşti altfel Parcă eşti la emisiud:\Electronica\nile alea TV care prezintă ţări ciudate şi obid:\Electronica\ceiuri exotice IONESCU: Îmi caut cuvintele ca să exprim ce mi se întâmplă SOŢIA (ironică): Şi ce se zăreşte, bărbate, de acolo, de la înălţimea ta? Se vede departe? IONESCU: Suficient de departe ca să înţelegi că lucrurile sunt înghesuite între frontierele lor care le cuprind ca nişte centuri de castitate SOŢIA: Şi ce vezi? IONESCU: Femei care spală hainele soţilor lor, copii ce fug de la şcoală şi se joacă în curtea din spate Bătrâni ce înşeală moartea, iubindu-şi nepoţii şi retrăind amintiri ce-i înconjoară cu ziduri, ca pe cetăţile vechi de odinioară Trupuri îndrăgostite ce păcălesc pe cei ce încearcă să le ţină departe, vrându-le binele Morţi singuratice şi speranţă în ochii orbi de atâta durere SOŢIA: Nu ştiu dacă să te mai cred Te exprimi tot mai anapoda Şi sunetele pe care le scoţi sunt stâlcite Seamănă cu şuierele scoase de balene în larg IONESCU: Am nevoie de alte vocale ca să exprim tot ce simt, tot ce văd SOŢIA: Mi-e frică de tine Nu te mai recunosc Nu mai eşti bărbatul cu care m-am măritat IONESCU: Un om devine ce a fost de la început Atunci apropiaţii încetează să-l recunoască şi îl tratează ca pe un străin SOŢIA: Balivernele astea le spui ca să uit că nu avem ce pune pe masă Ieri am deschis ultima conservă de ton IONESCU: Nu-ţi face griji În curând, vom fi pretutindeni acasă SOŢIA: Eşti orb, surd, fără minte sau ce? Nu vezi că suntem alungaţi de peste tot? Faima noastră ne o ia înainte Europenii pe care tu îi ridici atâta în slăvi şi-au închis oraşele Ne alungă politicos de peste tot, ne pun beţe-n roate, se tem de noi ca de ciumă IONESCU: Sunt ca nişte copii Au nevoie de un bau-bau Frica le păstrează culoarea în obraji SOŢIA: De unde calmul ăsta care mă scoate din minţi? Am ajuns la fundul sacului, iar tu continui să visezi cai verzi pe pereţi IONESCU: Nu tu ai vrut să călătorim? SOŢIA: Dar eu doream să fim asemenea lor, să stăm la aceeaşi masă cu ei, să trăim civilizat, fără griji IONESCU: Orice călătorie e o schimbare de lume (Ca un copil pus pe şotii) Le spoim zidurile pe care ni le ridică în cale cu visele noastre SOŢIA: Ce aiureli îndrugi acolo? IONESCU (blând): N-ai observat că florile lor nu mai au acelaşi miros? SOŢIA: Ba da Chiar m-a uimit că la început nu recunoşteam mirosurile ştiute într-un câmp înflorit, iar acum toate mi se par că miros ca acasă IONESCU: Aşa se întâmplă mereu Îl purtăm pe acasă din noi printre străini, până ce locul unde ajungem prinde izul ştiut, familiar SOŢIA: Păi atunci de aia sunt aşa de speriaţi Aerul s-a schimbat odată cu venirea noastră Soarele are strălucirea de acasă, apa prinde alt gust, copii ascultă alte poveşti IONESCU: Degeaba încuie uşile şi ferestrele Degeaba trag obloanele şi scriu cuvinte urăte pe ziduri Au nevoie de noi Valul de barbarie care, odată la câteva sute de ani, le zguduie lumea, le bate în poartă Suntem groaza lor necesară SOŢIA: Au nevoie de noi? IONESCU: Cu noi îşi antrenează puterile fleşcăite de atâta huzur Fără noi, nu mai ştiu să vadă în jur SOŢIA: Vrei să spui că nu ne urăsc? IONESCU: Nu mai ştiu să urască Abia mai ţin minte cum e să-ţi pierzi capul pentru o iubită, pentru un ideal de tinereţe, pentru un teritoriu ce aşteaptă să fie cucerit Au sânge bătrân De la cruciade nu şi-au mai luat curul de pe scaune Au fesele lipite de ele Iar acum visează la paradis, în faţa unor ecrane ce le vând iluzia puterii şi a distanţelor parcurse într-o clipă SOŢIA: Să fi ajuns aşa de rău cum spui? Nu-mi vine să cred (Dă din cap, neîncrezătoare) Nu-i aşa Se uită la noi cu coada ochiului Nu le place cum mirosim IONESCU: Şansa noastră este că duhnim a coteţ şi a sânge Ne dispreţuiesc, dar femeile lor ne caută căldura Poveştile noastre de groază le zbârlesc părul pe braţe, le măresc libidoul şi le încing imaginaţia Spaima de noi creşte cota vieţii la bursă SOŢIA: Astăzi la piaţă, o femeie mi-a spus că în curând va veni sfârşitul lumii IONESCU: Pentru ei, ăsta e semn de sănătate Până acum ceva vreme uitaseră ce înseamnă prevestirile şi semnele Trăiau într-o lume de plastic ce semăna cu foile pe care le împart la turişti SOŢIA: Acum se tem să iasă din case şi bat drumul la ghicitori O altă femeie mi-a mărturisit, cu jumătate de gură, că se duce la vrăjitoare să îi descânte Înainte râdea de puterile bobilor Acum, de când obişnuinţele i-au fost spulberate de nenumăratele crize, nu mai crede în previziunile bursei şi în cotaţiile anunţate în ziare Crede din nou în destin şi în viziunea bătrânilor IONESCU: Mai nou, plozii lor umplu bisericile duminica Dumnezeul lor se simte întremat de când am venit Sfinţii lor dormitau pe pereţii bisericilor Acum şi-au încins din nou săbiile, şi-au şters aurele de praf şi apleacă urechea la durerile oamenilor SOŢIA: Atunci ar trebui să ne fie recunoscători pentru ce facem IONESCU: E prea devreme Schimbarea îi sperie O mie de ani s-au crezut buricul pământului, iar acum sunt derutaţi că lumea are mai multe burice Or să ne mulţumească în cărţile pe care le vor scrie nepoţii lor SOŢIA: Adică ai noştri IONESCU: Ai noştri, ai lor, nu va mai conta SOŢIA: Nu ştiu vorbeşti altfel acum Ai căpătat o siguranţă pe care nu o aveai IONESCU (încântat ca un copil): Ai observat şi tu? (Râde, se pipăie) N-ai ce-i face Orice contact direct presupune schimbare Şi nu toate schimbările sunt neapărat de bun augur SOŢIA: Ai un aer trufaş, scuipi cuvintele Înainte nu ridicai glasul, ţineai ochii în jos, acum eşti gata să înfrunţi pe oricine IONESCU: Am învăţat de la ei M-au schimbat şi pe mine, cu bune cu rele SOŢIA: nesiguranţa, sfiala ţi-au dispărut IONESCU: Când vorbeam pentru mine înainte mă bâlbâiam Nu eram stăpân pe cuvinte De când am încetat să vorbesc în numele meu, fâstâceala a dispărut ca prin minune SOŢIA: Stai puţin În numele cui vorbeşti tu acuma? IONESCU (cu ochii la valiză, fericit şi stânjenit totodată): În numele lor, Ana în numele lor SOŢIA (cu mâna la gură): Ai înnebunit Ei nu există IONESCU: Ba dimpotrivă, sunt singurii care există cu adevărat Ei sunt trecutul care ne face să avem pământ sub picioare SOŢIA: Dar noi vrem să avem un viitor aici, peste graniţă, şi pentru asta trebuie să lăsăm în spate trecutul, ce eram, ce am fost şi să o luăm de la capăt IONESCU: Graniţa nu există N-a existat niciodată SOŢIA: Ba da Iar noi am trecut-o acum şi am lăsat de partea cealaltă secolele de lipsuri şi de umilinţe, am pornit către o viaţă nouă IONESCU: Nu se poate lua nimic de la capăt, nu se poate lăsa în spate nimic Totul este deja început Mereu suntem în mijlocul unei poveşti ce se istoriseşte necontenit, de alte guri, cu alte voci, unui alt public Doar povestea contează Singurul sprijin pe care-l putem avea este să ne ştim parte din povestea care se spune la nesfârşit Nimic altceva nu contează SOŢIA: Ţie îţi trebuie un doctor Ai început să crezi în basme IONESCU: Abia acum sunt sănătos Cei care au clădit minunile astea (arată pe fereastră) au visat alte lumi A lor nu le-a fost de ajuns, şi atunci au zugrăvit în operele lor frumuseţea altor tărâmuri SOŢIA: Eşti un evazionist, un gură-cască, un pierde-vară De afară se aude zgomot de tobe şi muzică, de parcă s-ar desfăşura o ceremonie oficială Soţia fuge la fereastră ca să vadă ce se întâmplă Larma de afară creşte, ca şi cum un grup mare de oameni s-ar apropia SOŢIA (surescitată): În stradă s-a adunat o mare de oameni Vin de peste tot, de pe străduţe, din parcuri, din gurile de metrou, din gări, din porturi şi aeroporturi Se strâng tot mai mulţi Sunt furioşi, dau din mâini, au feţele roşii şi glasuri aprinse (Speriată, strigând) Pare că se îndreaptă încoace De afară se aud strigăte, fluierături, tropote de picioare Apoi mulţimea scandează ceva nelămurit la început, apoi tot mai clar Cei de afară strigă ,,Pre-şe-din-te-le! Pre-şe-din-te- le!" O mulţime de flash-uri luminează chipul îngrozit al Anei Flash-urile continuăfără oprire Care de televiziune fixate pe macarale se ridică în viteză la înălţimea ferestrelor, înconjurând casa Se aud vocile reporterilor care transmit în direct Brusc, în lumina reflectoarelor de platou şi înconjuraţi de camere, cei doi soţi se descoperă într-un studio de televiziune ad-hoc SOŢIA (gâtuită de emoţie): A sosit preşedintele Limuzina e înconjurată de mulţimea care îi scanadează numele S-au oprit la noi în faţă Face cu mâna oamenilor URCĂ AICI! Soţia, agitată, începe să alerge prin casă, aranjând lucruri, strângând ce se poate în cele câteva clipe cât îi trebuie preşedintelui să urce scările Intră preşedintele care e mic de statură, eventual pitic, în orice caz are o statură care să facă o diferenţă mare faţă de statura uriaşă a lui Ionescu, care îl întâmpină înfăşurat în cearşaf PREŞEDINTELE: Bună ziua, doamnă Ionescu Bună ziua, domnule Ionescu Permiteţi? IONESCU: Bineînţeles, intraţi, intraţi În fond, noi suntem oaspeţii dumneavoastră Simţiţi-vă deci ca acasă SOŢIA (emoţionată la culme) : Vaaai, excelenţă Ce onoare că ne-aţi călcat pragul Dumneavoastră aici Ce onoare nemaivăzută, ce bucurie neaşteptată PREŞEDINTELE (sec): Eu sunt onorat, doamnă, să vă întâlnesc Permiteţi? înainte să primească acceptul lui Ionescu de a se aşeza, preşedintele face un semn şi este săltat în scaunul prea înalt pentru el, adus dinafară de către cei doi gealaţi care îl însoţesc înainte ca ei să iasă, după ce au verificat din ochi încăperea, aduc un scaun similar şi pentru Ionescu SOŢIA: Vai, dacă ştiam că veniţi, ne pregăteam dar aşa ne-aţi luat pe nepregătite iertaţi, iertaţi deranjul PREŞEDINTELE: Lăsaţi, doamnă Ionescu Se poate spune că şi dumneavoastră ne-aţi luat pe noi pe nepregătite IONESCU (amabil): Vezi, Ana? Până aici suntem chit PREŞEDINTELE: Soţul dumneavoastră are dreptate Fiecare a marcat câte un punct IONESCU: Vă plac confruntările PREŞEDINTELE: Sunt un preşedinte ales Prin urmare, nu aş avea cum să le evit IONESCU: Cărui fapt datorăm vizita dumneavoastră SOŢIA (mieroasă): care ne face atâta plăcere, domnule preşedinte, vă asigurăm, ne unge pe suflet, ne copleşeşte PREŞEDINTELE: Domnule, din motive care bănuiesc că vă sunt evidente şi dat fiind caracterul extraordinar şi importanţa deosebită pe care o are, cred de cuviinţă ca întrevederea noastră să fie înregistrată Sper că nu aveţi nimic împotrivă IONESCU: De ce aş avea? În felul acesta voi rămâne cu o amintire Altminteri, în ţară, nimeni n-o să mă creadă că am sta la doi paşi de un preşedinte PREŞEDINTELE: Mă flataţi IONESCU: Vă înrămez PREŞEDINTELE: Nu vă înţeleg IONESCU (cu ton de scuză): Nu mă luaţi în seamă, domnule preşedinte M-a luat gura pe dinainte Statutul meu de hoinar şi lipsa de obişnuinţă de a mă afla în contact cu oficialităţi de un asemenea rang îmi joacă feste Eu, mai des, am fost vizitat de funcţionarii de la primărie PREŞEDINTELE: Am fost informat IONESCU: Nu mă îndoiesc SOŢIA: Excelenţă, scuzaţi ţinuta neprotocolară a soţului meu, dar nu mai am cu ce să-l îmbrac (Râde isteric) Toate hainele i-au rămas mici Creşte Creşte mereu, ca un copil mare PREŞEDINTELE (către Ionescu): Să înţeleg că şederea la noi v-a priit IONESCU: Într-adevăr Mă bucur din plin de ce văd Nu-mi mai încap în piele de fericire PREŞEDINTELE (bănuitor): Sunteţi ironic IONESCU: Deloc Vă descriu ce mi se întâmplă PREŞEDINTELE: Întrevederea noastră va fi transmisă în direct în toaţă ţara, ba chiar în întreaga Europă, poate în întreaga lume, şi cred că nu greşesc prea tare spunând asta IONESCU: Mă simt măgulit să ştiu că umilele mele probleme interesează pe aşa de multă lume PREŞEDINTELE: Problemele dumneavoastră sunt şi problemele noastre IONESCU: Înţeleg că vreţi să câştigaţi şi viitoarele alegeri SOŢIA: Bărbate, ai grijă ce spui Excelenţa sa e oaspetele nostru şi ne-a făcut onoarea de a ne trece pragul PREŞEDINTELE: Până stabilim cine e oaspetele cui vă atrag atenţia că în câteva clipe transmisia va începe În direct, în peste cincizeci de ţări SOŢIA (se retrage, înţelegând că nu şi are locul acolo): Vă las, vă las să vorbiţi Între timp eu pun de o cafeluţă Să vorbeşti frumos, bărbate, să nu-l superi pe dom' preşedinte (Iese cu spatele, făcând temenele) Se aude numărătoarea inversă a celor din televiziuni 5, 4, 3, 2, 1, bip Preşedintele zâmbeşte şi scaunul său se ridică la comandă cu câteva zeci de centimetri Pe măsură ce confruntarea se animă scaunul lui Ionescu coboară, la o comandă secretă Jocul continuă pe toată scena PREŞEDINTELE (exagerat de amabil, vrând să arate că e generos cu străinii): Domnule Ionescu, sunteţi un fenomen, de ce am ascunde-o? Ziarele, presa în general, povestesc pe larg despre isprăvile dumneavoastră De aceea, m-am hotărât să vă fac o vizită Deoarece mă consider gazdă, am considerat că nu avem nevoie de un mediator În felul acesta neprotocolar, putem intra mai repede în dialog IONESCU (emoţionat, năduşeşte): Vă mulţud:\Electronica\mesc şi urez bun-venit în modestul meu apartament închiriat celor care şi-au rupt din timpul lor ca să ne urmărească (Arată în jur) Aici locuim de câteva zile, eu, soţia mea Ana şi copilaşul nostru cel mic Până când decizia de evacu PREŞEDINTELE (întrerupându-l, pe un ton populist): Oricând dialogul este posibil, iar eu sunt astăzi aici pentru dovedi acest lucru Est-vest, orient-occident, împărtăşim aceleaşi valori, nu-i aşa? Şi chiar dacă, pentru moment, Occidentul este cu un pas-doi înainte, în fond ce ne desparte? IONESCU: Nu mare lucru La noi soarele răsare, la dumneavoastră apune PREŞEDINTELE (deranjat de remarcă): Şi totuşi aţi decis să vă alăturaţi nouă, ca să păşim mai departe împreună IONESCU: Todeauna v-am privit ca pe fraţii mai mari care ne arată pe unde s-o luăm Admiraţia mea a fost sinceră PREŞEDINTELE: Şi atunci dumneavoastră, domnule Ionescu, v-aţi hotărât să vă părăsiţi locurile natale şi să vă încercaţi norocul la noi IONESCU: Soţia mea e cea care m-a convins Spunea că aici voi fi mai bine plătit PREŞEDINTELE: Desigur, desigur Politica noastră de deschidere a graniţelor a fost mereu consecventă Dar n-aţi venit singur încoace Se spune că voiajaţi însoţit de o cohortă de conaţionali invizibili IONESCU: Şi pentru mine a fost o surpriză, vă asigur Habar n-aveam câţi năpăstuiţi, ghinionişti, visători doreau să vă viziteze PREŞEDINTELE (glumind, în încercarea de a-l prezenta pe Ionescu ca pe un personaj care nu e în toate minţile): Pe care îi purtaţi peste tot în valiză Aşa se zvoneşte IONESCU: Într-adevăr Acolo locuiesc (Râsete batjocoritoare în stradă, de la cei care urmăresc confruntarea pe ecranele situate afară) PREŞEDINTELE: Şi pretindeţi că ei există într-adevăr? (Râsete afară) IONESCU: Aşa cum există amintirile, strămoşii şi nostalgia după vârsta de aur Dacă ţineţi neapărat, vă fac cunoştinţă cu ei PREŞEDINTELE {uşor panicat): Nu, mulţumesc Păstraţi-i acolo (Vizitatorii râd, văzând spaima preşedintelui) IONESCU: De ce v-aţi teme, de vreme ce nu credeţi în existenţa lor? PREŞEDINTELE (nesigur): Nu mă tem Vă asigur că nu vreau să vă pun la îndoială obiceiurile şi credinţele neobişnuite (Îşi revine; atacă) Puteţi să explicaţi în câteva cuvinte ţinuta dumneavoastră? IONESCU (descoperit, pudic): E un cearşaf cu care mă înfăşor de când nu-mi mai găsesc haine pe măsură În ultima vreme am probleme cu creşterea (Aceleaşi râsete afară) PREŞEDINTELE (ironic): La vârsta dumnead:\Electronica\voastră? E scandalos IONESCU: Pentru mine copilăria se pare că nu s-a încheiat Continui să cresc Şi să mă minunez de lucruri Când Ionescu rosteşte câte o replică bine ţintită, spectrele invizibile aplaudăfolosindu-se de rufele puse la uscat, creând un efect cu iz fantastic, ca şi cum hainele ude s-ar umple de corpuri invizibile care le mişcă Efectul se poate obţine şi prin efect video sau animaţie proiectată pe pereţii camerei Vom avea în final două mulţimi care se confruntă Una vizibilă, dar de fapt invizibilă, cea a spectrelor care sunt de faţă, şi cea din stradă, care se face uşor auzită prin ferestrele deschise Două lumi care se înfruntă Atmosfera creată e cea de stadion la un meci în direct Fiecare reuşită a câte unui adversar este salutată de tribuna care îl susţine Prin aplauze mute (sau însoţite de sunete asemănătoare acelor scoase de oasele descărnate ale unui schelet care se lovesc între ele), dar vizibile cu ajutorul rufelor mişcate de corpuri nevăzute, sau aplauze sonore ale celor în carne şi oase de afară Două armate, viii şi morţii, aplaudând, ovaţionând, înfruntându-se PREŞEDINTELE (îşi ascunde neliniştea): Admiratorii vă sunt aproape IONESCU: Susţinătorii dumneavoastră au umplut străzile SOŢIA (intervine): parcurile, gările, autogările, porturile şi aeroporturile PREŞEDINTELE (forţează, deranjat de intervenţie): Cel puţin ai mei nu sunt ilegali IONESCU: Nu ştiam că graniţa s-a mutat pe lumea cealaltă PREŞEDINTELE: Nu ne puteţi acuza de rele intenţii Bunăvoinţa noastră e dovedită IONESCU: Iadul e pavat cu bune intenţii PREŞEDINTELE: Răspundeţi cu un citat din opera unui mare poet de-al nostru IONESCU: Poeţii nu au carte de identitate Patria lor este inima PREŞEDINTELE: Auzisem despre dumnead:\Electronica\voastră că sunteţi un om ezitant, mai ded:\Electronica\grabă nesigur, un inadaptat Vă descopăr un orator redutabil, sigur pe mijloacele sale de comunicare IONESCU: Când vorbesc în numele meu, îmi pierd sintaxa şi firea La dumneavoastră, meseria e cea care vă obligă să le aveţi mereu la îndemână PREŞEDINTELE: Eu sunt ales Ştiu cine m-a suit în scaunul ăsta IONESCU (ironic): Am fost de faţă PREŞEDINTELE (schimbă): Vorbiţi ca un politician Pe cine reprezentaţi? IONESCU: Pe cei care nu au avut dreptul de a opta PREŞEDINTELE: Şi ce vă atrage la noi? IONESCU: Frumuseţea PREŞEDINTELE: Există ceva cu care nu v-aţi acomodat? IONESCU: Puneţi preţ doar pe ce este vizibil V-aţi obişnuit să credeţi numai în ce puteţi atinge cu mâna PREŞEDINTELE: Cum altfel să stăpâneşti lucrurile, decât pornind de la ce e tangibil, concret? IONESCU: Pentru dumneavoastră, contează doar ce poate fi măsurat Nouă, de atâta contabilitate ni s-a acrit Aproape că am ajuns să preţuim doar ce e nemărginit şi nu poate fi băgat într-o cutie PREŞEDINTELE (prudent): Ca de exemplu? IONESCU: Văzduhul ploaia zâmbetele copiilor ocheadele fetelor tristeţea plantelor PREŞEDINTELE: Şi cu toate astea vă risipiţi resursele fără raţiune şi fără măsură IONESCU: Asta pentru că suntem nesăbuiţi Ca nişte copii PREŞEDINTELE: Când sunteţi lăsaţi de capul vostru, vă purtaţi iresponsabil, ţipaţi, vă frământaţi, uitaţi de orice judecată, vă sfâşiaţi între voi IONESCU: Aşa e Ne smiorcăim, plângem în hohote până ce ni se leagă mucii în barbă, ne tăvălim în noroi de plăcere, nu avem limite La noi, din păcate, fraţii se sfâşie între ei, vecinii se sapă, rudele trăiesc învrăjbite Nu ştim să ridicăm graniţe convenabile între lucruri Suntem în multe privinţe în primăvara civilizaţiei Iar voi sunteţi adulţii către care ne îndreptăm privirile în speranţa că veţi sări să ne salvaţi atunci când ajungem pe punctul de a ne lua de păr Întrucâtva, mereu v-am privit ca pe nişte mântuitori Şi mereu am fost înşelaţi PREŞEDINTELE: La noi, pasiunile au trebuit să cedeze în faţa judecăţii Am pus în capul lucrurilor raţiunea Trebuia să începem de undeva IONESCU: Aţi pus în capul lucrurilor asemănarea şi aţi alungat diferenţa Oriunde te întorci aceleaşi chipuri, aceleaşi privelişti, acelaşi obiecte, ca trase la copiator PREŞEDINTELE: Ne judecaţi pentru că semănăm unii cu alţii? Am luat ce era mai bun de la fiecare şi am clădit o societate comună IONESCU: Oriunde călătoreşti, găseşti lucruri aidoma celor pe care le-ai lăsat în urmă E cea mai delirantă alergare în cerc din întreaga istorie Şi niciodată nu eşti acasă Mereu te trezeşti într-un peisaj fără culoare, ce aminteşte a serie şi miroase a laborator de chimie PREŞEDINTELE (se înfierbântă, jignit): În schimb, voi ce aţi făcut? V-aţi cufundat cu capul în problemele voastre mărunte şi v-aţi măcelărit între voi IONESCU: E drept, inapetenţa noastră la prezent ne-a adus multe necazuri Multă vreme nu am avut de nici unele Cu maţele chiorăind, am fost împinşi să visăm Nu e greu să halucinezi cu burta goală Mintea o ia razna uşor PREŞEDINTELE {mândru, smulgând aplauze celor de afară): În timp ce noi am progresat fără încetare IONESCU: Noi am rămas cu visele şi cu închipuirile Când realitatea ne-a fost potrivnică, ne-am inventat alta PREŞEDINTELE: Aţi întors mereu spatele realităţii IONESCU: Voi aţi investit în raţiune Noi am rămas cu credinţa (Aplauze din partea spectrelor) PREŞEDINTELE: Şi cu prevestirile babelor (Râsete de la cei din stradă) IONESCU: E felul în care babele de pe la noi îşi umplu singurătăţile Visează vieţile altora (Aplaudă spectrele) PREŞEDINTELE (furibund): Totul este vizibil Doar ce este vizibil contează Altfel ne-am pierde reperele (Aplauze în stradă) IONESCU (înfierbântat şi el): În schimb, aţi câştiga clarviziunea PREŞEDINTELE: La noi, legea este mai presus de orice (Aplauze în stradă): IONESCU: Uneori, chiar mai presus de dreptate (Aplauze în încăpere) PREŞEDINTELE (se aprinde): Am adus la lumină tenebrele Am eliminat neclarităţile, am alungat umbrele IONESCU: Vă înşelaţi Ce contează rămâne în continuare ascuns, cu toate mijloacele de comunicare în masă Pe cei oropsiţi nu-i puteţi vedea De multe ori, ei nu au nici trup, nici glas şi nici carnet de alegător (Aprobare din partea spectrelor) PREŞEDINTELE: Vrem ca mesajele noastre să ajungă la cât mai mulţi IONESCU: Din acelaşi motiv mesajele rămân anonime şi nu mai ating pe nimeni cu adevărat PREŞEDINTELE: Ăsta e misticism, obscurand:\Electronica\tism, întoarcere în peşteră Raţiunea e singura ce ne împiedică să ne rătăcim în labirintul exisd:\Electronica\tenţei IONESCU: Când te găseşti în labirint, singura speranţă e să ridici privirea în sus Cerul e acolo mereu şi te face să pricepi că rătăcirea ta e ridicolă PREŞEDINTELE (se foieşte, se agită în scaun): Am ridicat media de vârstă, am instituit norme, am întărit sănătatea pentru cei mulţi IONESCU: Şi aţi uitat nemurirea PREŞEDINTELE: Astăzi, oamenii iau legătura unii cu alţii mai rapid ca niciodată IONESCU: Şi au mai puţine lucruri de spus ca niciodată PREŞEDINTELE (fără să mai mimeze relad:\Electronica\xarea, dialogul): Ne-aţi ruinat monumentele cu privirile voastre hulpave Arcul de Triumf e într-o rână Turnul Eiffel arată ca o bucată de fier vechi IONESCU: Cine ştie să vadă, ia în stăpânire (Dezprobare la cei de afară Huiduieli) Nimic nu se pierde E destul să vă uitaţi în străfundul ochilor noştri Minunile despre care vorbiţi sunt acolo, neatinse PREŞEDINTELE: Trăiţi pe spinarea noastră IONESCU: Aţi trăit pe spinarea noastră sute de ani PREŞEDINTELE: Cotropitorilor IONESCU: Exploatatorilor PREŞEDINTELE: Misticilor IONESCU: Ateilor La replica lui Ionescu, preşedintelui îi este retezat un deget de remarca bine ţintită a adversarului său Preşedintele îşi priveşte uimit mâna de unde i-a zburat degetul, apoi şi-o ascunde repede în mânecă, de parcă nu ar fi păţit nimic Degetul retezat nu trebuie să se vadă, aşa cum nu trebuie să se vadă sânge Mutilarea ar fi bine să rămână abstractă, simbolică şi nu concretă UN GLAS: Preşedintele şi-a pierdut un deget CEI DIN STRADĂ (prelung, ca o tribună îngrozită): Ooo Pauză mormântală Lumea stă în loc IONESCU (jenat, surprins de ce a izbutit, înghiţind în sec): Pardon Mă scuzaţi N-am vrut Cei din valiză, după un moment de descumpănire, izbucnesc în urale Preşedintele se redresează cu greu, îlfixează cu ură pe Ionescu şi reîncepe tirul PREŞEDINTELEViolenţi IONESCU: Impotenţi P REŞEDINTELE: Bădărani IONESCU: Neputincioşi PREŞEDINTELE: Păduchioşi Un deget de-al lui Ionescu e retezat Spectatorii nu e nevoie să vadă degetul lui Ionescu retezat Vor înţelege din reacţia de stupoare a acestuia Apoi Ionescu îşi ascunde mâna mutilată în cearşaf, la fel cum a făcut înainte şi preşedintele CEI DE AFARĂ (izbucnind în urale): Uraaa Ionescu şi-a pierdut un deget CEI DIN VALIZĂ: Ooo IONESCU (după ce se redresează, ascunzându- şi mâna în cearşaf): Iubitori de arginţi PREŞEDINTELE: Înapoiaţi Lui Ionescu îi cade o ureche Acelaşi joc Ionescu îşi acoperă cu mâna întreagă locul liber ca să nu se vadă lipsa CEI DE AFARĂ (izbucnind): Ionescu şi-a pierdut o ureche CEI DIN VALIZĂ: Ooo De aici înainte jocul continuă la fel Cei doi îşi aruncă replici dure în timp ce le mai cade câte un deget,câte o ureche, câte un dinte, încă unul, smocuri de păr, eventual preşedintele îşi pierde pe rând câte o jumătate de mustaţă Cei doi încearcă, fără succes, să ascundă camerelor de luat vederi mutilarea pe care o suportă, rămânând în luptă Aşa cum am spus deja, mutilarea nu trebuie să fie efectivă, naturalistă, ci poate rămâne simbolică, subliniată doar prin reacţia combatanţilor Apoi lupta se va duce pe un alt teren IONESCU: Occidentali, încuiaţi, superficiali PREŞEDINTELE: Imorali, căcăcioşi, sărăntoci IONESCU: Fandosiţi, fanfaroni, egoişti PREŞEDINTELE: Hoţi de buzunare Ionescu se clatină serios Se ţine să nu cadă din scaun UN GLAS DIN VALIZĂ (îngrozit): Îl cunosc, îl cunosc L-a atins în respectul de sine IONESCU (stins, dar îndârjit): Xenofobi Preşedintele se îndoaie sub lovitură Abia respiră Resimte lovitura cumplită CEI DE AFARĂ: Integritatea noastră e pusă în pericol CEI DIN VALIZĂ: Integritatea noastră a fost ştirbită TOŢI (urlând): Să ne apărăm La ataac GLASUL CRAINICULUI DE TELEVIZId:\Electronica\UNE (intervine, îngrozit, ca să întrerupă transmisia): Întrerupem transmisia noastră în direct Urmează un calup de publicitate Carele de televiziune se retrag în grabă, reflectoarele se sting, reporterii fug, lăsându-i pe combatanţi să se măcelărească între ei In stradă, mulţimea ţipă, urlă, dă din picioare In încăpere, spectrele, îmbrăcate cu hainele lui Ionescu puse la uscat, bat din palme, aleargă, strigă în cor E un vacarm indescriptibil şi afară şi înăuntru Se aud replici care marchează reuşita unuia sau altuia dintre combatanţi: „o ureche", „onoarea, i-a turtit onoarea",„un dinte", „i s-a dus chibzuinţa şi simţul dreptăţii",„o jumătate de mustaţă", „e tot mai mic preşedintele nostru",„se topeşte Ionescu, se duce", „sunt cât un ghemotoc de hârtie, sunt cât un degetar sunt cât un vârf de ac", ,„s-a dus Ionescu", „s-a dus preşedintele nostru" Toţi aruncă unii în alţii cu obiecte Zboară prin aer tablouri, steaguri, mingi de fotbal, hărţi, bucăţi din corpurile celor doi De la un moment dat, nu e necesar să-i mai vedem pe Ionescu şi pe preşedinte Se înţelege că s-au dezintegrat în luptă Printre obiectele care zboară peste tot şi printre combatanţi trece mătuşa, senină, împingând un cărucior de copil Mătuşa adună liniştită degetele, urechile, dinţii, smocurile de păr rămase de la preşedinte şi de la Ionescu şi le pune în cărucior, într-o batistă Inafară de mătuşă şi de Ionescu şi preşedinte, până dispar şi ei, nu e necesar să fie personaje în scenă Vocile celor din valiză şi ale celor de afară pot fi înregistrate Animaţia poate să ajute TOŢI: Copilul! Copilul! Atenţie la copil Vacarmul se stinge încet, ca într-un film în care se filează sonorul, şi se aude numai glasul mătuşii care îi cântă copilului un cântecel MĂTUŞA: O ureche, două urechi, Un dinte, doi dinţi, Un deget, două degete, Un părinte, doi părinţi, Cine să-i mai ştie? E o nebunie, Cine să-i descurce? Apoi, după ce mătuşa adună cu grijă în batistă rămăşiţele celor doi, căruciorul cu copilul începe să se suie încet la cer, în exclamaţiile de uimire ale tuturor Cântecelul naiv al mătuşii se aude pe întreaga ascensiune a căruciorului Eventual, căruciorul poate fi legat de un balon care îl suie la cer PRIMUL GLAS (grijulii): Uite! Copilul! Copilul! AL DOILEA GLAS: Urcă Se urcă la cer Uşor ca un fulg AL TREILEA GLAS: Cu urechea lui Ionescu cu tot PRIMUL GLAS: Şi cu respectul său de sine atins AL DOILEA GLAS: Şi cu degetele, nasul, jumătăţile de mustaţă ale preşedintelui Şi cu îngâmfarea lui cu tot AL TREILEA GLAS (nedumerit): Unde e el acum? AL DOILEA GLAS: Cine? Excelenţa sa, preşedintele? Urcă la cer învelit în scutece, într-un cărucior de copil PRIMUL GLAS: Ce o mai fi rămas din el Din trufia lui de ales al poporului AL DOILEA GLAS: Împreună cu ce a mai rămas din Ionescu Amândoi amestecaţi, înveliţi într-o batistă AL TREILEA GLAS: Înveliţi într-un scutec, amândoi Înfăşuraţi în linţoliu, într-o batistă, doar rămăşiţe AL DOILEA GLAS: Cântăresc cât un strănut amândoi, cât o răsuflare, cât o boare de vânt, cât un suspin PRIMUL GLAS: Jucării pentru copii AL DOILEA GLAS (nedumerit, rugător): Şi copilul? Ce se întâmplă cu el? Copilul când are să coboare din nou printre noi? AL TREILEA GLAS: Când o să se îngreuneze de nevoile noastre, de visele noastre comune, când nesăbuinţele noastre o să-l tragă în jos Când o să avem într-adevăr nevoie de el, o să coboare N-avea tu grijă, o să se îndure de noi PRIMUL GLAS (cu disperare): Şi până atunci? Până atunci ce o să se întâmple cu noi? Până în ziua când va reveni din nou printre noi, cum o să ne descurcăm? AL TREILEA GLAS: Până atunci ne-a lăsat de capul nostru Să ne rezolvăm singuri problemele Ne veghează de sus, jucându-se cu rămăşiţele noastre, moaştele noastre, se amuză, ca un copil cu dinţişorii de lapte căzuţi PRIMUL GLAS (deznădăjduit): Ne-a părăsit Şi-a luat mâinile de pe noi AL TREILEA GLAS: Dimpotrivă Ne-a dăruit timp Ne-a lăsat alături unii cu alţii, ca să ne putem înţelege De sus, din cer, plouă cu mici rămăşiţe, cum ar fi fotografii tăiate, chipuri trunchiate, şuviţe de păr, dinţişori care cad tot mai des, ca o ploicică iute de vară, ca o furtună de nisip, ca un şuvoi fin de cenuşă, ca o ploaie acidă Mătuşa continuă să cânte PRIMUL GLAS (cu speranţă): Uite Plouă AL DOILEA GLAS (întinde mâinile fericit): Plouă Plouă din cer (uimit, descoperă) cu cenuşă?! AL TREILEA GLAS: Sunt lacrimile lui pentru noi Feriţi-vă capetele Să nu fie o ploaie acidă Cortina apariţie: aprilie 2013 Editura UNITEXT Str George Enescu nr 2-4 010305 Bucureşti Tel : 021 315 36 36, 021 313 42 78, 021 311 32 14 Fax: 021 312 09 13 E-mail: unitext@uniter ro Tipărit la S C OPEN PRINT S R L Str C Caracaş nr 33 Sector 1, Bucureşti Tel /Fax: 021 222 82 77 Tel : 021 222 92 24 E-mail: open print@clicknet ro 